ועדת הכלכלה, כנסת 25, פרוטוקול מספר 228, 2023-11-08 00:00

דוד ביטן: בוקר טוב

דוד ביטן:  אני פותח את ישיבת ועדת הכלכלה

דוד ביטן:  ישיבה זו היא ישיבת המשך לישיבה הקודמת שקיימנו בנושא של פינוי מפונים למלונות עקב המלחמה

דוד ביטן:  היה דיון ארוך וביקשנו מחברי הכנסת לעשות בירורים שונים

דוד ביטן:  בנוסף, על מנת לחסוך זמן, הוגשה בקשה על ידי הרבה חברי כנסת לדיון מהיר שנושאה הוא מינוי גורם מתכלל פניות של מפונים מול משרדי הממשלה

דוד ביטן:  הוזמן לדיון פינדרוס שהוא החתום הראשון על הבקשה לדיון מהיר

דוד ביטן:  במסגרת המשך הדיון, נקיים דיון גם על הנושא הזה

דוד ביטן:       אני רוצה להזכיר שדיברנו במסגרת הישיבה על כך שבכל קבוצת מלונות – ים המלח, אילת וכולי – יתמנה צוות ממשלתי בכל תחום

דוד ביטן:  זאת אומרת, הוא יהיה חלק מכל תחום כמו חינוך, רווחה וכולי

דוד ביטן:  הפניות, גם של העיריות וגם של המפונים, יופנו אל הצוות הזה והוא יצטרך לתכלל את הנושא ולמצוא פתרונות

דוד ביטן:  אני לא יודע אם זה נעשה, אבל אם לא – אנחנו נדאג שיעשו את זה

דוד ביטן:       אתמול היה כאן שר התיירות בקשר למתווה הפיצויים של התיירות והוא אמר שלאור העובדה שהולכים לתת כספים באופן ישיר למפונים, כבר כנראה 50,000 אנשים ביקשו להיות חלק מהמתווה הזה כי אלה באמת סכומים די גדולים

דוד ביטן:  משפחה המונה הורים פלוס שלושה ילדים תקבל 21,000 שקלים לחודש

דוד ביטן:  הם יכולים לא להתפנות למלון אלא ללכת למישהו מהמשפחה או ללכת למקום כלשהו באופן פרטי

דוד ביטן:  אם באמת זה יתפוס, תהיה לנו פחות בעיה מבחינת פינוי למלונות

מאיר כהן: ובתנאי שהם מוכנים

דוד ביטן: ברור

דוד ביטן:  זה הולך דרך הביטוח הלאומי

עודד פורר: יש לי תחושה שעד שזה יאושר, ייגמר המצב

קריאה: לא

קריאה:  זה כבר עלה לאוויר

דוד ביטן: הם צריכים להגיש בקשה דרך הביטוח הלאומי

קריאה: יש כבר טופס

אלון שוסטר: השאלה הקריטית היא האם אותם מתפנים עצמאית יהיו זכאים לשירותי רווחה

קארין אלהרר: לכל השירותים

אלון שוסטר: לא בטוח

קארין אלהרר: לא רק הרווחה

קארין אלהרר:  לכל השירותים

מיכל מרים וולדיגר: מה זאת אומרת? בוודאי

מיכל מרים וולדיגר:  אם הוא שוכר דירה בתל אביב

קארין אלהרר: לא

קארין אלהרר:  אבל זה לא עובד כך

קארין אלהרר:  אף אחד לא יודע על קיומו

דוד ביטן: זה הכלל

דוד ביטן:  מי שרוצה את זה, הוא לא יקבל את שירותי הרווחה

אלון שוסטר: אני חושב שצריך להבהיר את זה

דוד ביטן: ברור

דוד ביטן:  תכף נשמע את משרד התיירות בעניין הזה

דוד ביטן:  הנציג של המשרד אמר את זה כאן בוועדה

דוד ביטן:  50,000 בקשות שהן מתוך 120,000

דוד ביטן:  זה יוריד את הלחץ באופן גדול מאוד

יצחק פינדרוס: מתוך 250,000

יצחק פינדרוס:  יש כאן משהו מבלבל

דוד ביטן: אמרו 120,000

דוד ביטן:  ראיתי בטלוויזיה 120,000

דוד ביטן:  זה לא נכון?     

עודד פורר: 120,000 זה רק מהצפון

יצחק פינדרוס: אני אסביר לך מה המספרים מבלבלים

יצחק פינדרוס:  התפנו 250,000

יצחק פינדרוס:  למלונות במאורגן בצורה הזאת של האפס-שבע והאפס-חמש, 125,000

אלון שוסטר: כשאתה אומר התפנו, אתה מתכוון מי הזכאים לפינוי על פי החלטת ממשלה

יצחק פינדרוס: כן

קריאה: יש 250,000 או 125,000?     

יצחק פינדרוס: 250,000 התפנו פיזית

דוד ביטן: כמה זכאים?     

יצחק פינדרוס: חלקם הגדול זכאים אלא שמראש הם לא הלכו למלונות

מיכל מרים וולדיגר: הוא שואל נכון

מיכל מרים וולדיגר:  כמה זכאים בסך הכול? לא ש-250,000 הלכו

מיכל מרים וולדיגר:  250,000 התפנו, מתוך כמה? מתוך 500,000 שזכאים או מתוך 250,000 שזכאים?     

יצחק פינדרוס: אני מזכיר לך שרק באשקלון לאלה שאין להם ממ"ד ולמבוגרים אישרו 60,000

יצחק פינדרוס:  לכן אתה מדבר על מספרים הרבה יותר גדולים מאשר 120,000

מיכל מרים וולדיגר: אבל מי אחראי לזה ויוכל להגיד לנו בכמה מספרים מדובר? יש כאן איזשהו משרד שיכול לומר לנו מה המספרים ברמת התכלול המלא?      

עודד פורר: זה הדיון המהיר

עודד פורר:  אף אחד לא יודע מי הכתובת

דוד ביטן: אמרנו שמערבבים את זה בדיון שאנחנו מקיימים

קארין אלהרר: לא הבנתי

קארין אלהרר:  איך זה עובד בוועדה כאן? כל אחד צועק?     

דוד ביטן: לא, לך אנחנו נותנים לדבר

אלון שוסטר: כולם צועקים ודוד צועק הכי חזק

דוד ביטן: אני רוצה שתביני

דוד ביטן:  קודם כל, אנחנו פלורליסטים עם חברי הכנסת ומי שרוצה להגיד משהו, נותנים לו אבל אנחנו לא נכנסים אחד לדברי השני

דוד ביטן:      בואו נתחיל

דוד ביטן:  אתה רוצה לדבר על הדיון המהיר שלך או שנשמע קודם כל את משרד התיירות?     

עודד פורר: מבחינתי זה אותו דיון

יצחק פינדרוס: הקמת צוות

עודד פורר: אתה רוצה נתונים?     

דוד ביטן: יש לך משהו נוסף להגיד?     

יצחק פינדרוס: כן, בדקה אחת

דוד ביטן: ניתן גם לפורר לדבר דקה

דוד ביטן:  גם את בדיון המהיר? גם את בדיון המהיר? כל חברי הכנסת שירצו, יאמרו כמה מילים בלי קשר לדיון המהיר ואז נסיים את העניין הזה

דוד ביטן:  אחר כך הוא יגיד מה היה במהלך השבוע האחרון ונתקדם הלאה

דוד ביטן:  אחר כך ניתן למשרד התיירות

יצחק פינדרוס: במסגרת העבודה שעשינו השבוע, ואתמול זה חודד עם יוראי, בסוף הכתובת לתושבים ולאזרחים צריכה להיות בעיריות, במועצות המקומיות ובמועצות האזוריות

דוד ביטן: אבל כאן זה שונה

דוד ביטן:  הם הולכים למלון

יצחק פינדרוס: אני עכשיו תושב ירושלים

יצחק פינדרוס:  אם יש לי איזושהי בעיה, הכתובת שלי היא 106

יצחק פינדרוס:  בסוף זאת הכתובת שלי

יצחק פינדרוס:  כל בעיה שיש לי, בסוף יש כתובת שהיא 106

יצחק פינדרוס:  במסגרת הפינוי המערך הזה קצת התערער כי יש עיריות שיש להן תושבים ב-15-10 מקומות, יש עיריות שיש להן בשלושה מקומות, יש עיריות שחלקן פונו וחלקן לא פונו, מועצות אזוריות, כמו שהעלה את זה כאן כמה פעמים גדי ירקוני

יצחק פינדרוס:  אז אין בעצם כתובת מתכללת

יצחק פינדרוס:  בא משרד החינוך ומתנהל כמשרד חינוך, בא משרד האוצר ומתנהל כמשרד אוצר ובא משרד התיירות ומתנהל כמשרד התיירות

יצחק פינדרוס:  בסוף אין מישהו שהוא כתובת לאזרח

דוד ביטן: לא

דוד ביטן:  את זה גמרנו

דוד ביטן:  בדיון הקודם אמרנו שהרי לא על כל מלון תשים גורם מתכלל

יצחק פינדרוס: נכון

דוד ביטן: אמרנו שהיכן שיש גוש של מלונות כמו ים המלח, אילת, טבריה, שם יוקם צוות ממשלתי שיכיל את כל המשרדים והוא יטפל בבעיות

יצחק פינדרוס: אני אסביר לך

יצחק פינדרוס:  בסוף האזרח או המועצה המקומית או המועצה האזורית או העירייה, אין לה כתובת אחת שהיא אחראית

יצחק פינדרוס:  זה יוצר המון בעיות

דוד ביטן: הצוות הממשלתי זה טוב?     

יצחק פינדרוס: מישהו צריך להיות הקודקוד בצוות הממשלתי הזה

דוד ביטן: בוודאי

יבגני סובה: לא עדיף לחזק את הרשות המקומית במקום שיש הרבה אנשים?          

קריאה: אנחנו עובדים כך כבר חודש

יבגני סובה: יש כאן מישהו מאילת?     

קריאה: יש כאן מישהו מים המלח

יבגני סובה: צריך לחזק את הרשות המקומית

עודד פורר: יש לי בקשה אחת כי אני יוצא ולא אהיה בדיון

עודד פורר:  בסוף הדיון הזה צריך להיות ברור דבר אחד והוא מי המפקד

עודד פורר:  אני שירתי בחיל הים, הייתי מפקד דבור

עודד פורר:  כשהיה מגיע מפקד חיל הים להפליג איתנו, הוא לא הופך להיות מפקד הספינה

עודד פורר:  לכולם ברור והחיילים יודעים מי מפקד הספינה

דוד ביטן: ברור

דוד ביטן:  אין ויכוח בינינו

עודד פורר: יש לך את משרד ראש הממשלה, יש לך את פיקוד העורף, יש לך את רח"ל, יש לך מינהלת תקומה, יש לך את משרד התיירות, יש לך את הרשות המקומית ובסוף כולם אחראים על מה שהם אחראים ואף אחד לא יודע מי הכתובת

דוד ביטן: לא

דוד ביטן:  בסופו של עניין – לא יודע אם בדיון הזה - הנושא הזה ייפתר ויסתיים

דוד ביטן:  אין לך מה לדאוג

עודד פורר: זו הבקשה שלי, שתהיה כתובת אחת

מיכל מרים וולדיגר: גם אני הצטרפתי לבקשה לדיון מהיר

מאיר כהן: אם אפשר להעיר

מאיר כהן:  נמצא כאן ראש מועצה

מאיר כהן:  אני הייתי אצלו

מאיר כהן:  בוא נקשיב להם לפני שאנחנו מדברים

דוד ביטן: נשמע אותם

דוד ביטן:  אל תדאג

דוד ביטן:  ידברו חברי הכנסת ואחר כך הם ידברו

מיכל מרים וולדיגר: אני בדיוק רוצה להתמקד בזה

מיכל מרים וולדיגר:  יש את הצעד הטכני שהוא מהותי במובן של גורם מתכלל שאני לגמרי מסכימה עם מה שנאמר כאן אבל יש לזה גם השלכות מאוד משמעותיות על החוסן

מיכל מרים וולדיגר:  כולנו מדינה בטראומה אבל כדי שלא נהיה כולנו בפוסט טראומה, צריך לטפל בטראומה הזאת

מיכל מרים וולדיגר:  הטיפול הכי משמעותי הוא חוסן וחוסן בונים על ידי החזרת האמון במערכת

מיכל מרים וולדיגר:      אני לגמרי מתחברת עם מה שאמרו כאן חבריי על כך שהרשות המקומית היא בסוף הכי נגישה לתושבים שלה, היא הכי יודעת מה הם צריכים, היא יכולה לתכלל

דוד ביטן: עוד מעט ידבר ראש העיר אילת

דוד ביטן:  ראש העיר אילת כאן?     

קארין אלהרר: נמצא ראש המועצה תמר

דוד ביטן: ראש המועצה או ראש העיר באזור המלונות לא מכיר את התושבים שבאים מכל מיני ערים

דוד ביטן:  אני לא יודע אם אפשר לתת לו להיות המתכלל של העניין

מיכל מרים וולדיגר: אני רוצה לומר שיש לך את ראש המועצה, ראש רשות מקומית, לא משנה, הקולטת והנקלטת

מיכל מרים וולדיגר:  יש לך שניים כאלה שצריך להיות שיתוף פעולה ביניהן

מיכל מרים וולדיגר:  המדינה צריכה לתת להם סל כספי כדי שהם יוכלו לתכלל את האירוע הזה

מיכל מרים וולדיגר:  כמובן שהם צריכים את הגורם המתכלל העליון, אל מי לפנות כשיש להם בעיות

מיכל מרים וולדיגר:  מרב המשקל צריך להינתן לרשות המקומית הקולטת והנקלטת כי הן בידיהן מחזיקות את כל הידע על התושבים שלהן כולל מערכת הרווחה, כולל מערכת החינוך, כולל כל המערכות הנדרשות כדי להחזיר לקהילה את היכולת שלה לחזור לחיים סדירים ונורמליים

מיכל מרים וולדיגר:  כדי שנעשה את זה, חייבים להחזיר אותם

מיכל מרים וולדיגר:  אי אפשר כל הזמן להיות במלונות ולעשות את הדברים כאילו הכול בסדר

מיכל מרים וולדיגר:  הכול לא בסדר

מיכל מרים וולדיגר:      המתווה שנותן להם אפשרות אישית, לדעתי הוא מתווה נכון אבל עדיין מי שצריך להחזיק את זה, בעיניי אלה לגמרי המועצות המקומיות והרשויות המקומיות עם עזרה מסיבית מטעם המדינה, גם כספית וגם גורם מתכלל שאליו הן יוכלו להתקשר כשיש בעיות ולא כל אחד ישלח אותן למקום אחר

דוד ביטן: אני לא מסכים איתכם בעניין הזה, אבל אנחנו נדבר

דוד ביטן:  אמרתי מה הבעיה

דוד ביטן:  במלונות ים המלח יכולים להיות מפונים מ-20 רשויות

דוד ביטן:  לכן אנחנו מדברים על גורם ממשלתי, צוות שכולם יפנו אליו והוא יתכלל את זה מול המועצה המקומית

קארין אלהרר: אני לא מסכימה איתך

מיכל מרים וולדיגר: זה מה שאמרתי

דוד ביטן: זה מול המלון

דוד ביטן:  לא ניכנס לזה

קארין אלהרר: אני רוצה להסב את תשומת לבנו שעוד יכולים להיות מפונים

קארין אלהרר:  גם בהליך הפינוי אין גורם מתכלל

קארין אלהרר:  יש את משרד התיירות שמפנה לחברה, יש את פס"ח, יש את רח"ל, יש את פקע"ר, ואחד מכדרר לידי השני

קארין אלהרר:       אני אומרת לכם שתחשבו לא על התושבים שעולים לרכב ונוסעים אלא תחשבו על אלה שזקוקים לעזרה

קארין אלהרר:  הם אבודים כי הם צריכים גם לחפש מישהו שיסיע אותם, הרבה פעמים הסעה נגישה, ואין להם את זה

קארין אלהרר:      אם הם כבר פונו, אדוני היושב ראש אני חלוקה עליך

קארין אלהרר:  אני חושבת שראש הרשות שהוא הקולט, הוא צריך להיות עם איש קשר מכל משרד בממשלה שישב אצלו כל בוקר

קארין אלהרר:  הייתי השבוע אצל ראש מועצת תמר שהראה לי איך הוא עבד וזה עובד מדהים

קארין אלהרר:  זה לא מושלם כי יש קשיים למשרדים אבל זה עובד

קארין אלהרר:  באים אליו כל בוקר לישיבה עם הנציגים של הקיבוצים וזה עובד

מיכל מרים וולדיגר: פותחים אצלם בית ספר עם 15 כיתות

קארין אלהרר: צריך להיות גורם מתכלל גם בפינוי וגם בקליטה

קארין אלהרר:  אני אומרת לך שמשרדים ממשלתיים עובדים, זה לא שהם לא עובדים, אבל התכלול לא קיים ואז לא נראה תוצאות

דוד ביטן: תבחיני בין התכלול לבין הטיפול במפונים

קארין אלהרר: עם הטיפול אין בעיה

קארין אלהרר:  כל משרד נותן את הטיפול כשלעצמו

דוד ביטן: איך, אם אין צוות שעובד על זה?     

קארין אלהרר: מה זאת אומרת? הטיפול עובד

מיכל מרים וולדיגר: היום משרד החינוך קרא למורים לעבור לאילת עם תשלום

מיכל מרים וולדיגר:  המשרדים כן עובדים

מיכל מרים וולדיגר:  אני מסכימה, הם לגמרי עובדים

אברהם בצלאל: אני רוצה לומר מילה אחת אדוני היושב ראש

אברהם בצלאל:  דבר ראשון, אני רוצה להודות לרב פינדרוס ולכל החברים שפנו לדיון החשוב הזה

אברהם בצלאל:  חצי מהדיונים שיש לנו כאן, אם זה בנושא החקלאות, לגבי אנשים שנמצאים באילת ואיך הם יעבדו, בסוף, כשלא היה גורם מתכלל, ולצערנו הרב זה הפתיע אותנו ואף אחד לא יודע מאיפה זה בא לו ומובן שבהתחלה היו כשלים, אבל בסוף – כמו שאמרה כאן קודם חברת הכנסת קארין אלהרר – אנחנו לא יודעים מה יהיה הלאה

אברהם בצלאל:  יש סיכוי שעוד יהיו הרבה מפונים נוספים, לצערנו, ונקווה שלא

דוד ביטן: יכול להיות שיהיו

דוד ביטן:  נכון

דוד ביטן:  אם תהיה התפתחות עם החיזבאללה, יהיו

אברהם בצלאל: צריך שיהיה גורם שמתכלל את הכול כי בסוף היום זה לחשוב על מקומות עבודה וכולי

אברהם בצלאל:  בסוף, אם אנחנו לא יהיה מישהו שבצורה מסודרת יתכלל את זה, אנחנו באמת פוגעים בכלכלה וכמו שהזכירו כאן פוגעים בחוסן

אברהם בצלאל:  אני אומר שצריך ללמוד דווקא מהקורונה

אברהם בצלאל:  הזכיר כאן פינדרוס את עיריית ירושלים כדוגמה

אברהם בצלאל:  כל בוקר ישב חמ"ל, היה את הנושא הזה של פיקוד העורף אבל בסוף ישבו במקום אחד והיה אחד שמתכלל את הכול

אברהם בצלאל:  כשאין את זה, לא נגיע לשום דבר

אברהם בצלאל:  לצערי הרב נמצאים בו ומסתובבים ופוגשים הרבה אנשים שלא יודעים מה, מי, למה וכמה וזה פוגע בחוסן האמיתי של מדינת ישראל

שלי טל מירון: אני רוצה להוסיף שני דברים על הדברים שנאמרו

שלי טל מירון:  הדבר הראשון הוא בהקשר לקיבוצים

שלי טל מירון:  חשוב לי להגיד שהתנועה הקיבוצית עד עכשיו עשתה עבודה מאוד מאוד יפה בתכלול שלהם

שלי טל מירון:  זאת אומרת, הם מהווים מרכז ידע מאוד רציני ולא משנה מי יהיה הגורם המתכלל, הוא צריך גם לדעת מול מי לעבוד

שלי טל מירון:  אסור לו להתעלם ממרכזי הידע שיש לנו גם בקיבוצים אבל גם ברשויות המקומיות

שלי טל מירון:  הידע הוא אצלם והם יודעים הכי טוב

שלי טל מירון:  הייתי באילת ואתמול הייתי בדיון על אילת בוועדה לקידום הנגב והגליל ואומר ראש העיר, ובצדק, שהידע אצלם והם יודעים הכי טוב לגבי מה שקורה בעיר שלהם

שלי טל מירון:  הוא יודע מה הצרכים, מה חסר לו, מה הוא צריך וכולי

שלי טל מירון:  צריך לדעת גם מול מי לעבוד

שלי טל מירון:       אם כן, לא לשכוח את התנועות האזרחיות שריכזו את זה עד עכשיו ויש להן את הידע הכי טוב בעולם והם יודעים מה אנשיהם צריכים, וגם לעבוד מול נקודת הקצה שמכיר את התושבים שלו ויודע את הצרכים הכי טוב

שלי טל מירון:  כשהיה המעבר למשרד התיירות, אותו יום חמישי, אז היה הבלגן של המעבר למשרד התיירות, הם רצו פתאום להתחיל את הכול מאפס אבל באו הרשויות המקומיות ואמרו שהן יודעות הכול כי עד אז הן עשו הכול ולכן למה לוקחים להן את זה

יוראי להב-הרצנו: אדוני היושב ראש, הגדרת צוות משימה והוא הלך ועשה מספר דברים

יוראי להב-הרצנו:  הצוות כלל את מירב כהן, קטי שטרית, יצחק פינדרוס ואלון שוסטר

יוראי להב-הרצנו:  עשינו ב-זום מפגש עם השלטון האזורי כדי להבין מה הצרכים ומה הפערים

יוראי להב-הרצנו:  לאחר מכן אתמול ביצענו סיור בחמ"ל משרד התיירות בנוכחות שר התיירות חיים כץ

יוראי להב-הרצנו:       אני אחלק את ההתייחסות שלי לשני חלקים, חלק אחד לשימור וחלק אחד לשיפור

יוראי להב-הרצנו:  ברמת השימור, הכניסה של משרד התיירות עשתה טוב לאירוע

יוראי להב-הרצנו:  הם הכניסו סדר בהליך שהיה מאוד כאוטי בתחילתו

יוראי להב-הרצנו:  יש כבר מספר פיילוטים שאמורים למצוא פתרונות גם לנושא הכביסה והצרכים של המפונים בתוך המלונות באמצעות איזשהו שובר או כרטיס שיינתן לכל משפחה

יוראי להב-הרצנו:  יש ניסיונות למצוא פתרונות מותאמים להסדרי החניה בכל המלונות

יוראי להב-הרצנו:  בהקשר הזה הם עושים עבודה חשובה ואנחנו נמצאים בקשר איתם

יוראי להב-הרצנו:  צריך לוודא בהקשר הזה שהקשר שבין הקהילות והשלטון האזורי למול חמ"ל משרד התיירות מתהדק כי מבוצעים שם כל הזמן שינויים והידוקים

יוראי להב-הרצנו:       התחיל פינוי עצמי והמימון שלו הוא של 200 שקלים למבוגר ו-100 שקלים לילד

יוראי להב-הרצנו:  השבוע זה נכנס ולהבנתי אנשים כבר מתחילים להשתמש בזה

יוראי להב-הרצנו:  צריך רק לוודא, כמו שנאמר כאן בהתחלה, שהרשויות שאמורות לתת מעטפת לאותם תחומים שלא נמצאים ברשות שלהם, הם הולכים לרשות אחרת, מכירים אותם ומקבלים מענה מותאם היכן שהם בוחרים להתיישב

יוראי להב-הרצנו:  את זה צריך לוודא

יוראי להב-הרצנו:      לגבי השיפור, יש עוד כמה נקודות שחייבים להתייחס אליהן

יוראי להב-הרצנו:  נכון להיום אין למדינת ישראל, אין לאף אחד במדינה, מושג לגבי מי פונה ולאן

דוד ביטן: הבנתי שצריכים לעשות רישום

יוראי להב-הרצנו: נכון

קריאה: יש טפסים

דוד ביטן: לא

דוד ביטן:  מדברים על מי שפונה

קארין אלהרר: מה זה טפסים? אתה מתפנה עצמאית

דוד ביטן: מדובר על מי שפונה אבל לא יודעים לאן הוא פונה

יוראי להב-הרצנו: אני אומר שלמדינת ישראל אין היום מושג מי פונה, לאן פונה, לפי שם, לפי חדר מלון, היכן הוא נמצא

אלון שוסטר: יודעים כי יש מספרי זהות של מי שמשלמים לו

קארין אלהרר: לא נכון

יוראי להב-הרצנו: לא יודעים

קארין אלהרר: יש כאלה שהתפנו עצמאית

אלון שוסטר: ואז מי משלם להם? ברור שיודעים

קארין אלהרר: פילנתרופיה משלמת להם

אלון שוסטר: צריך לאסוף אתה מידע הזה

אלון שוסטר:  זה כן

קארין אלהרר: זה לא נכון

יוראי להב-הרצנו: לאף גורם במדינה אין היום רשימה של מי מפונה ולאן הוא פונה

יוראי להב-הרצנו:  אני יודע שכרגע אוספים את המידע הזה

יוראי להב-הרצנו:  זה אמנם קורה באיחור אבל אוספים אותו

יוראי להב-הרצנו:  אני מבקש שברגע שיש את המידע הזה, לשתף אותו עם כל הגורמים, ודאי עם הקהילות והמועצות האזוריות שגם להן אין מושג ברמת פירוט נדרשת היכן התושבים שלהן נמצאים

יוראי להב-הרצנו:      דבר שני, וכאן אני מסכים מאוד עם חברתי חברת הכנסת קארין אלהרר

יעל דיין: אפשר להתייחס לנושא של הרישום של המפונים? בוודאי שיש רישום של המפונים במלונות

דוד ביטן: תתייחסי אחר כך

דוד ביטן:  אל תדאגו, כולם יקבלו זכות דיבור

יוראי להב-הרצנו: הדיון הוא לגבי מה שקורה עכשיו

קריאה: יש אנשים שמפנים את עצמם

יוראי להב-הרצנו: אני דיברתי עם ראשי המועצות האזוריות ולחלקן אין מושג היכן התושבים שלהן

יוראי להב-הרצנו:  למשרד התיירות אין עדיין רשימה מסודרת

יוראי להב-הרצנו:  אם למישהו יש מושג היכן כל אדם נמצא, להיכן הוא פונה ומה הצרכים שלו – אני מאוד מאוד אשמח לדעת כי זה ה-א'-ב' של דאגה לתושבים

דוד ביטן: הבנתי שהם מטפלים בזה

יוראי להב-הרצנו: אני מסכים עם חברת הכנסת קארין אלהרר

יוראי להב-הרצנו:  אין גורם מתכלל ומפקד בכל מקום אליו יודעים לפנות, שמרכז את כל הטיפול של כל משרדי הממשלה אל מול התושבים

יוראי להב-הרצנו:  אני חושב, כמו חברתי, שזה צריך להיות גורם מהרשות המקומית המתפנה או הקולטת

מיכל מרים וולדיגר: אם אני מבינה נכון, אתה מתכוון שלתושבים יהיה מוקד 106 לצורך העניין

מיכל מרים וולדיגר:  אלה שישבו במועצה, הם צריכים את הגורם המתכלל שלהם כי אחרת לא יהיו להם תשובות

מיכל מרים וולדיגר:  לא כולם יפנו עכשיו לגורם המתכלל הממשלתי אלא יש את העירייה

יצחק פינדרוס: בסוף, כשיש שגורם מתכלל, הכול מגיע אליו

מיכל מרים וולדיגר: זה מה שאני אומרת אבל צריך היררכיה

מיכל מרים וולדיגר:  כלומר, האזרח לא צריך ללמוד על מוקד חדש

יצחק פינדרוס: מישהו מהקיבוץ שיודע לנהל את הקהילה שלו

יצחק פינדרוס:  העירייה פחות יודעת לנהל את הקהילה שלו

מיכל מרים וולדיגר: קהילה זה חוסן

מיכל מרים וולדיגר:  אנחנו צריכים לבנות קהילה

יוראי להב-הרצנו: התפיסה הזו – מיכל, לשאלתך – כולנו מסכימים לה ואני חושב שצריך גורם אחד, לא כמו הדף שהופץ לראשונה עם 86 מספרי טלפון

יוראי להב-הרצנו:  צריך גורם אחד שאליו בן אדם פונה והגורם עצמו פונה מול כל הגורמים של הממשלה והוא דואג להשיג תשובות

יוראי להב-הרצנו:  כרגע אין את הגורם הזה

יוראי להב-הרצנו:       להבנתי לא כל המלונות קיבלו מימון

יוראי להב-הרצנו:  צריך לוודא מול משרד התיירות ומול התאחדות המלונות שכל בתי המלון קיבלו מימון

דוד ביטן: אמר שר התיירות שהוא העביר מקדמה בלי לבדוק, זאת אומרת, לקבל את הרשימות, בסך של 80 ומשהו מיליון שקלים

יוראי להב-הרצנו: להבנתי לא כולם קיבלו

דוד ביטן: משרדים אחרים דורשים צילומים של תעודות זהות וכולי

דוד ביטן:  הנושא הזה בטיפול

יוראי להב-הרצנו: נקודה נוספת לשיפור, נוקדה אחרונה, נוגעת לאנשים עם צרכים מיוחדים

יוראי להב-הרצנו:  צריך לשים דגש מיוחד ותשומת לב מיוחדת לאנשים עם צרכים מיוחדים שנמצאים במלונות

יוראי להב-הרצנו:  כמעט בכל המלונות, אם לא בכולם, יש נציגים של משרד הרווחה אבל לא כולם מוכשרים ספציפית למנעד מוגבלויות

קארין אלהרר: אגב, גם אין חדרים נגישים

יוראי להב-הרצנו: יש פער גם בחדרים נגישים

יוראי להב-הרצנו:  לכן יש חשיבות מיוחדת לתת תשומת לב מיוחדת הזאת כי יכול להיות שצריך לתגבר את צוות הסיוע לאותם אנשים עם צרכים מיוחדים

יוראי להב-הרצנו:      ארגון נגישות ישראל, שעושה עבודת קודש בימים רגילים ובמיוחד בימים אלה, הקדיש את כל המשאבים שלו לטובת סיוע למפונים עם צרכים מיוחדים

יוראי להב-הרצנו:  הנציגה שלהם ענת אריאל זכאי נמצאת ב-זום ואני מבקש לאפשר לה לומר כמה מילים

יוראי להב-הרצנו:  היא גם הייתה בדיון הקודם ולא התאפשר לה

דוד ביטן: כולם ידברו

יוראי להב-הרצנו: יושב כאן מאיר כהן שר הרווחה לשעבר

יוראי להב-הרצנו:  זה סופר חשוב לתת את הדגש לאנשים עם צרכים מיוחדים

יוראי להב-הרצנו:  כרגע חלק מהאוכלוסייה הזאת נופל בין הכיסאות

דוד ביטן: תודה, יוראי

מטי צרפתי הרכבי: אדוני, הדבר הכי מדאיג את המפונים זה חוסר הוודאות והעמימות לגבי העתיד

מטי צרפתי הרכבי:  הטענה שצריך גורם מתכלל, הגורם המתכלל הזה יסייע גם לרשויות הקולטות, גם לרשויות המפנות, גם לתושבים, גם לקהילות וגם לקיבוצים כי בעצם גם הרשות הקולטת שאמונה על המוניציפאלי קצר המועד, היא לא מטפלת למשל בשיקום, בבינוי, במה יהיה בעוד חודש, אם הם יעברו למחנה קבע או לא יעברו למחנה קבע

מטי צרפתי הרכבי:  כנ"ל לגבי הרשות המפנה

מטי צרפתי הרכבי:  היא מטפלת בהרבה מאוד דברים

מטי צרפתי הרכבי:  חייב להיות גורם אחד שיתכלל לא רק עבור המפונים אלא גם עבור הרשויות שמטפלות, הקולטת והמפנה

מטי צרפתי הרכבי:  לכן החשיבות היא שתהיה כתובת אחת שתמיין את הצרכים

מטי צרפתי הרכבי:      יוראי תיאר בהרחבה את כל הדברים שאנחנו ראינו בשטח

מטי צרפתי הרכבי:  במבחן התוצאה, כשאתה מדבר עם מפונים, הם אומרים שאנחנו לא יודעים למי לפנות

מטי צרפתי הרכבי:  כשזה קשור לבית ספר או למעון או לגן או למשחקייה, כמובן הרשות המקומית הקולטת מטפלת, אבל יש הרבה מאוד עמימות, הרבה חוסר ודאות, הרבה חשש מהעתיד לבוא וזאת לא רק הרשות המקבלת ולא רק הרשות הקולטת אלא זה איזשהו תכלול ארוך טווח, ועכשיו מי מטפל בהריסות, בפינוי הציוד מהבתים, במחנה הזמני, בתעסוקה

מטי צרפתי הרכבי:  לכן חייב להיות מישהו שגם הרשות הקולטת או המפנה תוכל לפנות אליו, גם המתפנים יוכלו לפנות וגם מנהל המלון יוכל לפנות

מטי צרפתי הרכבי:  באמת יש בוקה ומבולקה ולא יודעים מי באמת מטפל במה

מטי צרפתי הרכבי:  תודה

דבורה ביטון: תודה היושב ראש

דבורה ביטון:  כנראה אני האחרונה להתייחס

דוד ביטן: לא

דוד ביטן:  יש עוד

דבורה ביטון: אני הצטרפתי להצעה הזו

דבורה ביטון:  ההצעה הזו הוגשה כבר לפני כשבועיים אבל היה כאוס מטורף

דבורה ביטון:  אני חייבת לומר שבינתיים מתחילים לראות ניצנים

דבורה ביטון:  זה לא שלם וזה רחוק מלהיות שלם אבל בהחלט אפשר לראות ניצנים בנושא של החינוך, בנושא של הפינוי וכולי

דבורה ביטון:  עם זאת רציתי לשים דגש על נושא אנשים עם צרכים מיוחדים כי יש מלונות לא נגישים

דבורה ביטון:  גם נושא התזונה

דבורה ביטון:  גם מי שמתכלל צריך לדעת שנמצא באותה קבוצה מישהו שמבין איך להתייחס, בין בהנגשה, בין בניידות, להוציא אותם מהמלון וכדומה

דבורה ביטון:  אלה דברים עליהם אנחנו חייבים לשים דגש

דבורה ביטון:       כתושבת שדרות אני יכולה לומר שראש העיר ועיריית שדרות עושים עבודה טובה מאוד והלוואי שעבודה זו תוכל לשמש פיילוט

דבורה ביטון:  לדעתי נוגעים בכל

דבורה ביטון:  אין צרכים אלא בעירייה יש חבורה מאוד מאוד גדולה, לא רק ראש העיר, ואתה יכול לפנות ולקבל מענה בכל וקיבל מענה עוד לפני שמשרד החינוך התערב, גם בנושא הפינוי וגם בנושא הניידות

דבורה ביטון:  אני חושבת שזה נכון כן לתת לראשי הערים כי ראשי הערים מכירים מקרוב

דבורה ביטון:  לכן צריך לשחרר ולאפשר להם

דבורה ביטון:  אני לפחות יכולה לומר לך מהמבט שלי כתושבת שדרות – ואני פוגשת המון אנשים משדרות – שכולם מודים וכולם מרוצים ומסודרים

דבורה ביטון:  לעומת זאת פגשתי גם אזרחים מאשקלון שאצלם לא הייתה לנו שום כתובת אליה ניתן היה לפנות

דבורה ביטון:  לכן חייבים להחליט מי עושה ואיך עושה

מאיר כהן: אני רוצה לתקן לגבי תושבי אשקלון

מאיר כהן:  הבעיה הגדולה היא שחלקם מפונים, זכאים, וחלקם לא

מאיר כהן:  כאן מתחיל ויכוח גדול

מאיר כהן:      אני רוצה להוסיף לדיון את הדברים הבאים

מאיר כהן:  להערכתי אנחנו לא מספיק סומכים על ראשי הערים

מאיר כהן:  אנחנו פשוט לא סומכים עליהם ומתחילים לבלבל להם את המוח

מאיר כהן:  כדאי שלישיבה כזאת יגיע חיים ביבס עם הנציגות של הנהלת השלטון המקומי

קריאה: חד משמעית

קריאה:  למה הוא לא הוזמן?     

מאיר כהן: אני מכבד את כל הנציגים של השלטון המקומי אבל לישיבה כזאת רצוי שיהיה כאן היושב ראש כי אני חושב שיש לו מה לומר

מאיר כהן:       אגב, לגבי התשלום לאנשים שלא הולכים לבתי מלון - היה לי חלק בהחלטה הזאת - אבל כאשר יישמו את ההחלטה, יישמו אותה בלי הדבר החשוב ביותר

מאיר כהן:  בהחלטה היה עוד תקציב לרשות הקולטת

מאיר כהן:  אם למשל הבן שלי החליט שהוא עוזב עצמאית ובא למודיעין, כדי לקלוט את הילדים שלו הרשות צריכה לקבל שיפוי עבור המשפחה

מאיר כהן:  את זה הם פשוט השמיטו

דוד ביטן: זה לא עניין של הביטוח הלאומי

מאיר כהן: לא

מאיר כהן:  תעזבו את הביטוח הלאומי

מאיר כהן:  אם 100 תלמידים באים לרשות, זאת תוספת

מאיר כהן:  צריכים אנשי מקצוע שיטפלו בהם, צריכים לשלב אותם וצריכים לתת שיפוי לרשויות

מאיר כהן:      הדבר השני

מאיר כהן:  אם חס ושלום תיפתח הרעה מהצפון, אנחנו לא נשב כאן ונדבר על הלוקסוס הזה של העברת חבר'ה לבתי מלון כי אין בתי מלון

מאיר כהן:  הם יעברו לבתי ספר

מאיר כהן:  הוכשרו בתי ספר לקלוט את האנשים האלה

מאיר כהן:  לכן, עם כל הרצון שלנו להיות הכי מדויקים, אנחנו צריכים לזכור שזאת מלחמה ומפנים אנשים

מאיר כהן:  ייאמר לזכות בתי המלון שבשגרה יש להם 10 חדרים לאנשים עם מוגבלויות אבל מגיעים 20, 30 אנשים

מאיר כהן:  תנו להם לאלתר

מאיר כהן:  אל תפריעו להם

מאיר כהן:  כלומר, הטיעונים האלה שאני שומע, שבית מלון לא מאפשר לנו וכולי, אני אומר לכם שבכל בתי המלון, בעשרות בתי מלון – ביקרתי בבתי מלון - גם בים המלח, אלמלא ראש המועצה ואלמלא מנהלי המלונות שאלתרו יש מאין, זה לא היה

מאיר כהן:  כשאנחנו דיברנו על מערכת החינוך, אני כבר הגעתי למלון דיוויד והיו שם כיתות לימוד

אלון שוסטר: תן מילה על המועצה האזורית הכי מושמצת

מאיר כהן: אני פעם הייתי זה שמשמיץ אותה

אלון שוסטר: כן

אלון שוסטר:  אתה

מאיר כהן: לקחתי להם חצי מהתקציב, למסכנים האלה

מאיר כהן:  אבל לא, מה ששלהם – שלהם

מאיר כהן:  אם ניר היה אז, לא הייתי רב איתו

מאיר כהן:  אני הייתי אצל ניר

מאיר כהן:  הוכשרו שטחים, הוקם בית ספר, כל בוקר יש ישיבה בהשתתפות כל הגורמים המתכללים

מאיר כהן:  אבל הייתי במקומות אחרים ולצערי הגדול, לא בגלל שראשי הרשויות לא הסכימו אלא בגלל שהגיעה אליה אוכלוסייה עם אינטגרציה מאוד גדולה, בגלל שהרשויות ששלחו לא בדיוק שלחו עם רשימות כמו שעשתה שדרות

מאיר כהן:       אני מציע שאתה אדוני היושב ראש תיפגש לבד, בלי חברי הכנסת, עם ראשי הרשויות הקולטות

מאיר כהן:  תקרא לכל החבר'ה שישבו ותקשיב להם

מאיר כהן:  תקשיב להם כי הרעיונות יבואו מהם הרבה יותר טוב מאשר מאיתנו

מאיר כהן:  מי שלא היה ראש עיר לא יודע על מה מדברים

אלון שוסטר: הרשויות הקולטות

מאיר כהן: הקולטות

מאיר כהן:  לקרוא לראשי הערים הקולטות ולשבת איתם עם הצוות המתכלל שמינית

מאיר כהן:  תקשיבו להם

מאיר כהן:  הם ייתנו לכם את הפתרונות

מאיר כהן:  אחרי שהם נתנו את הפתרונות, אנחנו נצטרך לפנות למשרדי הממשלה

מאיר כהן:  אני לא רוצה לשמוע מילה רעה על משרד הרווחה ולא בגלל שהייתי שר הרווחה אלא אני מצדיע לחבר'ה האלה

מאיר כהן:  השר מתפקד יפה מאוד והאנשים שלו מתפקדים

קריאה: ועוד הרבה משרדים עובדים טוב

מאיר כהן: אתם צודקים שכל משרד עובד טוב אבל חסר מישהו

מאיר כהן:  את זה צריך לעשות ראשי הרשויות

מאיר כהן:      תסלחו לי ראשי הרשויות שאני שם על הכתפיים שלכם על הכול אבל זאת שעת הפקודה שלכם

מאיר כהן:  זה לא רק לטפל בתושבים שלכם אלא זה לטפל במדינה הזאת

מאיר כהן:  אתם הזרוע הביצועית הטובה ביותר

מאיר כהן:  קרא להם, שב איתם, שב עם ביבס

מאיר כהן:  על כל מי שמפונה הם צריכים לקבל שיפוי והם לא מבקשים סכומים גדולים, אבל כן, אם יש לי ארבע עובדות סוציאליות במועצה ואני צריך לטפל ב-1,000 אנשים, אני צריך עוד עובדות סוציאליות ואני צריך מורים

איציק אשכנזי: אתה יודע כמה מועצות אזוריות קולטות? אתם יודעים כמה יש מתוך ה-54? יש 25 מועצות אזוריות שקולטות מפונים

איציק אשכנזי:  מדובר על כמעט 60,000 אנשים

איציק אשכנזי:  מועצות שנמצאות בתוך המרחב

מאיר כהן: אתה מדבר על המועצות האזוריות

מיכל מרים וולדיגר: כולל ערים

מיכל מרים וולדיגר:  כולל נתניה

איציק אשכנזי: לא

איציק אשכנזי:  אני מדבר על 25 מועצות אזוריות שקולטות תושבים שמונים כ-54,000

דוד ביטן: קולטות במלונות?     

איציק אשכנזי: קולטות מפונים

יבגני סובה: אלה משפחות, פרטיים, קיבוצים? תפרט

יבגני סובה:  הוא מבקש ממך פירוט

איציק אשכנזי: אין לי כאן את הפילוח המלא

דוד ביטן: בואו נסיים עם חברי הכנסת ואחר כך נעבור אליכם

יבגני סובה: גם אני הייתי באילת ואני חושב שהרשות המקומית צריכה לקחת את היוזמה

יבגני סובה:  לא שאני דוחה מה שאמר יוראי אבל אני אומר שיש מידע על המפונים

יבגני סובה:  כל בית מלון יודע בדיוק מי נמצא אצלו ולכן צריך לקחת את המידע מכם, מהמלונות, ולנסות לאחד אותם באיזושהי רשימה

יבגני סובה:      אני מבקש מהמועצות שהתפנו, שתהיו יותר בקשב עם אלה שקולטות

יבגני סובה:  הרבה פעמים, למשל ראש עיריית אילת, הוא לא רק צריך סיוע מהמדינה – אני חושב, דוד, שכאן אתה יכול לעזור לו – אלא הוא גם צריך סיוע מהמועצות מהן באו האנשים

יבגני סובה:  הוא צריך לדעת את המידע

יבגני סובה:      דיברו כאן על הרבה משרדים

יבגני סובה:  לדעתי האישית זה מתנקז למספר משרדים מצומצם

יבגני סובה:  ברשימה מאוד מצומצמת

יבגני סובה:  יש את משרד הביטחון שמטפל בכל מה שקשור לנפגעים, לתשלומים, לחטופים וכאן אין בעיה

יבגני סובה:  יש את משרד החינוך ואת משרד הרווחה

יבגני סובה:  לדעתי כרגע אלה שלושת הגורמים העיקריים

יבגני סובה:  אנחנו לא מדברים על חזרתם לעבודה ולכן למשרד הכלכלה אין מה לעשות

יבגני סובה:  אתה לא תביא אנשים מאילת לעבודה באזור עוטף עזה

יבגני סובה:  לכן אני חושב שיש שלושה משרדים עיקריים וכל אחד מהם צריך לקבוע פרויקטור אחד

יצחק פינדרוס: שכחת את משרד התיירות שמנהל את הפינוי

יבגני סובה: אנחנו אחרי הדיון על משרד התיירות

יבגני סובה:  בתיירות דנו כבר אתמול

יבגני סובה:  התיירות זה סיפור אחר

יבגני סובה:  צריך גם לתת את השיפוי לכל המלונות

יבגני סובה:  כל בית מלון גם יודע לארגן מכונות כביסה ויודע לחלק את אבקת הכביסה

יבגני סובה:  תאמינו לי, כדי שזה יעבוד טוב המדינה לא צריכה להפריע

יבגני סובה:  ברגע שהמדינה מתערבת, זה הרבה יותר גרוע מאשר לא להפריע

יבגני סובה:  אני מדבר על הדברים הגלובליים

יבגני סובה:  הבעיות העיקריות הן חינוך לילדים והרווחה כי אנשים צריכים לקבל סיוע - סיוע נפשי, סיוע של עובדים סוציאליים - וחינוך

יבגני סובה:  אלה שני הדברים העיקריים ואחר כך את כל התשלומים כאשר מטפלים גם דרך ביטוח לאומי

יבגני סובה:  לא צריך כאן להרחיב את הרשימה ל-30 משרדים

יבגני סובה:  אדוני היושב ראש, אולי תיתן לכמה שרים שהתבטאו ופגעו בהסברה, אולי תקים משרד לפינוי ההמוני, שיהיה השר לפינוי המוני, ולפחות יעשו משהו יעיל ולא ידברו סתם בתקשורת

דוד ביטן:  לא נעשה פוליטיקה עכשיו

יבגני סובה: זאת לא פוליטיקה

יבגני סובה:  זאת מציאות

יבגני סובה:  דיברו על כך שיש כמה משרדים מיותרים

יבגני סובה:  תקימו משרד לפינוי המוני

אלון שוסטר: דיברו קודם על שימור וכאן אני מבקש לשמור על הרוח יוצאת הדופן שבאה לידי ביטוי גם בעשייה הזאת של המשך ההתגייסות, תחושת אחריות, שליחות

אלון שוסטר:  רוח זו צפויה להתכרסם ככל שהשבועות יתארכו אבל הרשויות השונות עושות זאת

אלון שוסטר:       אתמול נחשפתי לדבר שלא הכרתי ועד רגע זה נדמה לי שזה לא הונח כאן על השולחן

אלון שוסטר:  אני מבקש לשים לב שכאשר מדובר על תכלול, יש לפחות שלוש רשויות שרואות את עצמן מתכללות: משרד ראש הממשלה שהקים מערך בראשות ניקול שהיא סמנכ"לית בכירה, רח"ל שעוסקת בסוגייה הזאת ופיקוד העורף עם משל"ט ינאי

אלון שוסטר:  כל מועצה מפנה וכל מועצה קולטת

אלון שוסטר:  יש להם חמ"ל והערכות מצב והם רואים את עצמם כמתכללים

אלון שוסטר:  התנועות הקיבוציות רואות את עצמן כזרוע ביצוע ממשי

אלון שוסטר:  כל זה לשוטף ואני עוד לא מדבר על תקומה שהיא כמובן לטווחים הבינוניים והארוכים

אלון שוסטר:       מזה נובע שהציפייה של אבא אחד גדול, גורם מתכלל אחד שיפתור את כל העניין, הוא לא לעניין

אלון שוסטר:  אני למדתי בחיי שמתחילים להתארך שצריך לתת לכל אחד את היתרון היחסי והשאלה מי מתכלל, התשובה נגזרת מהשאלה מה אתה רוצה לתכלל

אלון שוסטר:  בשאלה מי מנהל את המלונות, אני מתקרב למה שנאמר כאן ואומר שיש המון גורמים שעוסקים בכך ואת העיקריים בהם מניתי

אלון שוסטר:  אני חושב שראש עיר קולט הוא זה שתלוי האפיון המיוחד של הקהילה, כלומר, מה עוצמת החוסן, היכולת הארגונית של אותה קהילה והגורמים המלווים האחרים, הוא זה שבסופו של דבר צריך לראות את האיזון בין כלל הגורמים

אלון שוסטר:       במלונות יש שלושה-ארבעה נציגים של פיקוד העורף שיושבים שם ועושים דברים

אלון שוסטר:  לתנועות הקיבוציות יש קשר, לרשויות השולחות בוודאי שיש להן קשר, למשרדים השונים יש נציגויות, אבל אני חושב שהרשות הקולטת היא מאוד מאוד חשובה

אלון שוסטר:       יש נושא שאני רוצה שנחדד אותו והוא לגבי המפונים

אלון שוסטר:  התחיל חבר הכנסת כהן ואמר שמי שלא נמצא במלון, הוא לא בהכרח זכאי או לא בהכרח יקבל את הטיפולים כמו חינוך, רווחה, קשר ישיר לביטוח לאומי, בריאות, עבודה, כלכלה, עסקים, מס רכוש

אלון שוסטר:  הגורם היחיד שעכשיו מתחיל לעסוק זה הניסיון הממשלתי להגיע לכל אחד ואחד

אלון שוסטר:  זה צריך להיות ברור

אלון שוסטר:  הרשויות הקולטות צריכות לקבל שיפוי כדי לאפשר גם למי שנמצא מחוץ למלונות לקבל את הדברים האלה

אלון שוסטר:      נושא נוסף

אלון שוסטר:  יש נושאים שוטפים שחייבים לתת להם טיפול

אלון שוסטר:  כולנו קיבלנו את הפנייה של כפר עזה בשפיים

אלון שוסטר:  אנשים מגיעים לשם ואין להם את היכולת להיקלט

אלון שוסטר:      נושא אחרון, האופטימיזציה

אלון שוסטר:  זה נוגע לתפר בין הטווח הקצר הזה לטווח הבינוני והארוך

אלון שוסטר:  אם קיבוץ ברשויות האדומות אליבא דתקומה רוצה להתקבץ כדי להכשיר את עצמו לקראת השנתיים הקשות הבאות, צריך – כנראה בעיקר משרד התיירות – לייצר מצב שיש לו אפשרות להתכנס ביחד

דוד ביטן: לפני משרד התיירות, ראש המועצה האזורית תמר

ניר ונגר: תמר ים המלח

ניר ונגר:  אני שמח - לא שמח – אבל אני רואה שהמילה תכלול החליפה את המילה אקספונציונאלי

ניר ונגר:  אתם זוכרים שפעם כל דבר היה אקספונציונאלי? עכשיו כל דבר הוא תכלול

ניר ונגר:       אתם ב-דיליי של חודש

ניר ונגר:  זה נשמע כאילו אתם מדברים על האירוע הבא

ניר ונגר:  אני חושב שיבגני סובה אמר כאן את המשפט הכי נכון

דוד ביטן: רגע

דוד ביטן:  יש לך טעות

דוד ביטן:  חברי הכנסת, הדיון שלהם הוא דיון של פיקוח על הממשלה

דוד ביטן:  אנחנו לא ב-דיליי

דוד ביטן:  אם מישהו ב-דיליי, אלה לא אנחנו

דוד ביטן:  אבל לא משנה

דוד ביטן:  דבר

דוד ביטן:  לכן אנחנו יכולים לדון רק אחרי שראינו מה נעשה

ניר ונגר: כדי לראות מה נעשה, צריך להגיע - כמו שעושה חלק גדול מהאנשים כאן – לשטח

ניר ונגר:  אז יראו ויבינו מה נעשה

מיכל מרים וולדיגר: כולנו יורדים לשטח

מיכל מרים וולדיגר:  אתה יודע את זה

ניר ונגר: אמרתי

דוד ביטן: אתה רוצה להתייחס עניינית או עכשיו באת לוועדת ביקורת? תתייחס עניינית

ניר ונגר: להתייחס עניינית? אין לי מה להתייחס

ניר ונגר:  תודה

דוד ביטן: תודה רבה

דוד ביטן:  אין שום בעיה

דוד ביטן:  משרד התיירות

מאיר כהן: ניר, חבל

מאיר כהן:  אנחנו מאוד מכבדים אותך

מאיר כהן:  באמת

מאיר כהן:  בוא תגיד את הדברים שלך

מיכל מרים וולדיגר: ומעריכים

ניר ונגר: אני אתייחס עניינית

דוד ביטן: אם הוא לא רוצה להתייחס, לא צריך

דוד ביטן:  לא חייב

דוד ביטן:  משרד התיירות

דוד ביטן:  התייחסות של ראשי המועצות, אתם לא אלוהים, אתה יודע

דוד ביטן:  אתם חלק ממערכת

אלון שוסטר: משרד התיירות

אלון שוסטר:  אני רוצה להעמיד מספרים על דיוקם

אלון שוסטר:  יש 130,000 מפונים ויש 60,000 זכאי פינוי באשקלון

אלון שוסטר:  הם לא התפנו אבל יש להם את הזכויות במענקים

אלון שוסטר:  במלונות, נכון לאתמול, היו 95,000 מפונים, אלה שהמדינה החליטה לפנות אותם, ו-35,000 התפנו לקהילה

אלון שוסטר:  מאתמול להיום, בזכות המענקים, אנחנו רואים ירידה של 5,000 אנשים ואנחנו רואים כבר 55,000 אנשים – שהם לא משפחות אלא כל המשפחה ביחד – שפנו לביטוח לאומי

יבגני סובה: את המלונות עזבו 5,000 אנשים?     

קריאה: בגלל המענק

אלון שוסטר: מאתמול להיום, מהדוח של אתמול בבוקר לדוח של הבוקר, יש 5,000 אנשים שכבר עזבו

אלון שוסטר: אגב, זה אומר שאתם שולטים בדיוק על המספרים וגם כנראה על השמות

אלון שוסטר: אני אגיע גם לשמות

אלון שוסטר:  בעוד יומיים-שלושה אנחנו נשלוט גם בשמות

יבגני סובה: אתה רוצה להגיד שמענק מאפשר לבן אדם להתפנות מבית מלון ולחזור לביתו או שהוא עובר למקום אחר?     

מיכל מרים וולדיגר: או לשכור דירה

מיכל מרים וולדיגר:  לא לחזור לביתו

מיכל מרים וולדיגר:  הוא לא יכול לחזור לביתו כי הוא פונה

יבגני סובה: האנשים שהתפנו מאשקלון, אתה רואה שהם חזרו לאשקלון או שהם שוכרים דירה במקום אחר?     

אלון שוסטר: מאשקלון לא התפנו

אלון שוסטר:  בסך הכול התפנו 3,000, 4,000 תושבים מאשקלון, בעיקר רווחה

אלון שוסטר:  אנחנו מטפלים בזה מול נגישות ישראל

אלון שוסטר:  עדיין יש 50 וכמה אלף שהם זכאים והעירייה קיבלה שיפוי לשלם להם

אלון שוסטר:  יושב כאן סגן החשב הכללי והוא יכול להסביר את זה יותר טוב ממני

אורי שאשא: אני רוצה לחדד

אורי שאשא:  הפיצוי הזה, אנחנו לא קוראים לו פיצוי

אורי שאשא:  זה מענק פינוי ורק מי שמתפנה ומצהיר שהוא התפנה יקבל את הכסף הזה

אורי שאשא:  אנחנו לא בודקים אף אחד בבית שלו, אבל המענק מגיע רק למי שהתפנה

יוראי להב-הרצנו: חשוב להגיד שזה גם רטרואקטיבית

יוראי להב-הרצנו:  זאת אומרת, אדם שבחר להתפנות עצמאית זכאי לקבל את הכספים האלה מה-7 באוקטובר

אורי שאשא: נכון

אלון שוסטר:  צוין שאנחנו נעזרים בחברה

אלון שוסטר:  שר התיירות חיים כץ לקח את הפרויקט עליו כדי לחסוך את הנושא של תיווך החברות ואנחנו מטפלים ישירות יחד עם התאחדות המלונות שהיא איתנו כתף אל כתף

דוד ביטן: מה לגבי התשלומים? אתמול אמר לי השר שהעברתם מקדמה ראשונית של 80 ומשהו מיליון שקלים

גדעון שגיא: אני יכול לחדד בעניין

גדעון שגיא:  אני החשב של משרד התיירות

גדעון שגיא:  אנחנו ביקשנו מהמלונות לדווח לנו על האנשים שנמצאים במלונות

גדעון שגיא:  כל מלון שמדווח, בלי לבדוק כרגע בפרטי הפרטים, אנחנו מעבירים מקדמה בשיעור של 25 אחוזים מהתקופה מה-25 באוקטובר עד ה-22 בנובמבר, שזה כרגע המועד האחרון שהחליט עליו הממשלה שהפינויים בתוקף

דוד ביטן: כבר העברתם

גדעון שגיא: כן

גדעון שגיא:  אני תכף אסביר למי אנחנו העברנו ולמי עוד נעביר

גדעון שגיא:  אנחנו מעבירים למי שמעביר את הדוח אלינו

גדעון שגיא:  כרגע העבירו כ-220 מלונות שקיבלו 82 מיליון שקלים נכון להיום בבוקר

גדעון שגיא:  אלה סכומים לכ-30,000 מפונים

גדעון שגיא:  קצת פחות, 28,000 מפונים

דוד ביטן: זה מה שהמשרד צריך להעביר

גדעון שגיא: זה מה שכבר שילמנו

דוד ביטן: אתם מעבירים את כל התשלומים?     

גדעון שגיא: נכון להיום אני מעביר את כל התשלומים

גדעון שגיא:  היום אנחנו מעריכים שנשלם, אני מקווה, לעוד סדר גודל של 70-60 מלונות

גדעון שגיא:  השלב הבא הוא לקלוט את כל הנתונים למערכת אחת שאנחנו אמורים לקבל אותה ביום חמישי ולעשות קובץ אחד שיכיל את כל האנשים

מאיר כהן: למה 25 אחוזים? למה לא 50 אחוזים?     

גדעון שגיא: זה מה שכרגע הוחלט

מאיר כהן: המלונות האלה עושים שירות מצוין למדינה

גדעון שגיא: אנחנו מעבירים כרגע 25 אחוזים מקדמה

מאיר כהן: צריך לתת להם

מאיר כהן:  הם צריכים את הכסף

גדעון שגיא: חבר הכנסת כהן, אני רוצה להסביר את זה

איציק אשכנזי: הם רוצים שהעסקים גם יממנו את הממשלה

איציק אשכנזי:  אתה יודע איך זה עובד

איציק אשכנזי:  הרשויות, העסקים, הכול על חשבוננו

דוד ביטן: אתה עכשיו מייצג את העסקים?     

איציק אשכנזי: לא

דוד ביטן: אז עזוב

איציק אשכנזי: בסוף זה נופל על הרשויות

דוד ביטן: מספיק עם זה

דוד ביטן:  אתה מייצג את הרשויות האזוריות, נכון?     

איציק אשכנזי: נכון

דוד ביטן: אתה גם לא מייצג את המלונות

דוד ביטן:  אז עזוב

דוד ביטן:  כל אחד מעיר את ההערות שלו

דוד ביטן:  מספיק עם זה

דוד ביטן:  תן לו לענות

גדעון שגיא: אני רוצה להסביר את התהליך שאנחנו קבענו עם המלונות

קארין אלהרר: זה בדיעבד או מראש?         

גדעון שגיא: זה מראש

קארין אלהרר: אז מה עם הבדיעבד?     

גדעון שגיא: אנחנו משלמים 25 אחוזים מראש

יצחק פינדרוס: הם לא קשורים לזה

יצחק פינדרוס:  הם רק מה-25 באוקטובר

יצחק פינדרוס:  הם מה-26 באוקטובר

אורי שאשא: חידוד

אורי שאשא:  מה-25 בצורה חלקית, כל מה שהיה במשרד הפנים ומה-2 בנובמבר כל מה שהיה במשרד הביטחון שזה שדרות

אורי שאשא:  זה מסובך אבל מה-2 בנובמבר משרד התיירות רואה את התמונה המלאה במטרה שהכול יהיה תחת גורם אחד

דוד ביטן: מתי אתם מעבירים עוד כספים?     

גדעון שגיא: היום אנחנו נעביר שלב נוסף לכל מי שלא קיבל מקדמה

גדעון שגיא:      בתשובה לשאלה של חבר הכנסת כהן

גדעון שגיא:  אנחנו קבענו שהמלונות יגישו אלינו פעמיים בחודש חשבונית בגין הפינויים, ב-15 וב-1 בחודש

גדעון שגיא:  לכן בעיניים שלי המלונות לא יממנו את התהליך

גדעון שגיא:  הם קיבלו מקדמה

גדעון שגיא:  ב-15 בנובמבר הם יגישו חשבונית בפועל עם דיווח והם יקבלו את התשלום על מה שהיה

דוד ביטן: משרד האוצר העביר אליכם את כל הכספים שמיועדים לדברים האלה או רק חלקית?     

אורי שאשא: אנחנו כרגע משלמים

אורי שאשא:  כל מה שכרגע תקוע בוועדת כספים - הוראה שנתתי לגדעון היא לשלם - אנחנו לא מחכים לזה כי יש לנו מחויבות כלפי המלונות

אורי שאשא:  זאת התשובה

קארין אלהרר: אבל למה האוצר לא העביר?     

אורי שאשא: לא יודע

אורי שאשא:  זה הכול במקביל

אורי שאשא:  יש אנשים בבתי מלון ואנחנו משלמים

גדעון שגיא: זה לא האוצר

גדעון שגיא:  הפניות של התקציב שאנחנו אמורים לקבל נמצאות על שולחן ועדת הכספים

גדעון שגיא:  הן לא עברו בוועדת הכספים

קארין אלהרר: והכסף שהיה אמור לעבור ממשרד הפנים לגבי העבר, עבר?     

אורי שאשא: אני לא יודע להגיד

קריאה: נמצא כאן אלי מועלם ממשרד הפנים

יבגני סובה: בעצם היה רק תשלום אחד מ-25 באוקטובר

יבגני סובה:  נכון?     

יצחק פינדרוס: נכון

דוד ביטן: החשב, מתי אתם מתכוונים להשלים את כל התשלומים?     

קארין אלהרר: דוד, לא שמענו מה משרד הפנים ענה

דוד ביטן: אבל הם משלמים עכשיו את הכול

יצחק פינדרוס: לא

קארין אלהרר: הם כבר היו צריכים לשלם

יצחק פינדרוס: מה-7 באוקטובר עד ה-25 באוקטובר, זה משרד הפנים

קריאה: והביטחון

קארין אלהרר: הם שילמו?     

דוד ביטן: והם לא שילמו

דוד ביטן:  אתם לא משלמים במקומם עכשיו?     

גדעון שגיא: לא

דוד ביטן: אז מה הרעיון? שלמו אתם הכול ותתחשבנו

דוד ביטן:  משרד האוצר עומד מלמעלה

צחי לוי: כבוד היושב ראש, הייתי שמח להתייחס קצת

קארין אלהרר: אפשר שמשרד הפנים יענה?     

דוד ביטן: הבנתי שכולם רוצים לדבר

דוד ביטן:  כולם ידברו

דוד ביטן:  גם ביקשתי את הארכת הישיבה אבל קודם כל תן לנו לברר עם המשרדים את הבעיות

צחי לוי: אני יכול להסביר לך מה הבעיות

צחי לוי:  זה מתחיל בדיוק בנקודה הזאת

קארין אלהרר: אפשר שמשרד הפנים יענה?     

דוד ביטן: יש כאן מישהו ממשרד הפנים?     

אלי מועלם: כן

דוד ביטן: תענה בבקשה

אלי מועלם: מנהל אגף פס"ח, משרד הפנים

אלי מועלם:  אנחנו טיפלנו החל מה-7 בחודש עד ה-25 בחודש בתושבי עוטף עזה בטווחים אפס עד ארבעה קילומטרים וביישובי הצפון בין ה-16 בחודש עד 25 בחודש

אלי מועלם:  כבר העברנו חלק מהכספים לכל מלון שהעביר את הדיווח על פי הדרישות שלנו

מאיר כהן: כמה זה חלק?     

אלי מועלם: 14 מיליון שקלים שכבר הועברו

קארין אלהרר: מתוך כמה?     

אלי מועלם: מתוך 85 מיליון שקלים

אלי מועלם:  סדר גודל

קארין אלהרר: תגידו, אתם רציניים?      

אלי מועלם: ברשותכם, אני רוצה לענות

אלי מועלם:  36 מיליון שקלים כבר אושרו והיום ממתינים לחתימת החשב להעברת הכספים

אלי מועלם:  אנחנו עדיין ממתינים למספר מלונות שעדיין לא העבירו את הנתונים

אלי מועלם:  כל מלון שמעביר את הנתון מקבל מיידית את הכסף

אלי מועלם:  אנחנו לא מעכבים שום דבר

יוראי להב-הרצנו: אתה טוען שהועברו 20 אחוזים מהתקציב שהיה אמור להיות מועבר

אלי מועלם: אני אומר ש-14 מיליון שקלים כבר עברו

אלי מועלם:  36 מיליון שקלים כבר אושרו

אלי מועלם:  היום החשב אמור להעביר את הכסף

דוד ביטן: רגע

דוד ביטן:  יש כאן מישהו מהאוצר?     

אורי שאשא: אני סגן החשב הכללי

אורי שאשא:  אני לא מאגף התקציבים

אורי שאשא:  אני לא יודע לאיזה כיוון אתה רוצה לקחת אותנו

דוד ביטן:  תקראי בבקשה לאגף התקציבים

דוד ביטן:  אנחנו מבקשים שתעבירו את כל הכספים שמגיעים למשרד הפנים וכולי והם יעבירו הלאה

דוד ביטן:  למה אתם מחזיקים את הכסף? או שתעבירו למשרד התיירות ולא צריך את משרד הפנים

קארין אלהרר: למה כל התיאומים האלה? משרד הפנים מקבל את הכסף כדי להעביר אותו

דוד ביטן: אם משרד התיירות יעביר במקום משרד הפנים?     

קארין אלהרר: עוד העברה

קארין אלהרר:  למה עוד העברה?     

יוראי להב-הרצנו: אבל זה לא עובר

יוראי להב-הרצנו:  אם 14 או 16 מיליון שקלים מתוך 85 מיליון שקלים עברו

דוד ביטן: תגידי בבקשה לאגף התקציבים להגיע

קארין אלהרר: אלי, חסר לכם כסף?     

אלי מועלם: הבעיה היא לא הכסף

אלי מועלם:  ברגע שהמלון העביר את הנתונים, אנחנו בודקים את הנתונים ואנחנו מעבירים מיידית את הכסף

אלי מועלם:  יש היום עוד 36 מיליון שקלים על פי הנתונים שאישרנו אותם כרגע, שהחשב אמור להעביר אותם

יצחק פינדרוס: החשב שלכם?     

אלי מועלם: כן

אלי מועלם:  של משרד הפנים

יוראי להב-הרצנו: איפה הפער של עוד 25 מיליון שקלים?     

אלי מועלם: מלונות שעדיין לא העבירו את הנתונים כפי שנדרש להעביר

אלי מועלם:  ברגע שמעבירים את הנתונים, ואני מקווה שמחר נוכל לסגור סופית מול המלונות, יקבלו כולם את הכסף

דוד ביטן: אנחנו מבקשים שתודיע לנו מחר בכתב, לוועדת הכלכלה, אם הכסף עבר ומתי אתה מתכוון להעביר את היתרה של ה-84 מיליון שקלים

מאיר כהן: אדוני, אתה הבלעת בדברים שלך משהו

מאיר כהן:  אמרת שהם לא דיווחו כפי שנדרש

מאיר כהן:  מה זה כפי שנדרש?     

אלי מועלם: הדרישות שנדרשות מהמלונות להעביר הן את תפוסת החדרים ומי האנשים שהיו בפועל במלונות

אלי מועלם:  בהתאם לזה אנחנו משלמים

דוד ביטן: הם לא יכולים לשלם סתם

אלי מועלם: אגב, כמו שאמרתי קודם, משרד הפנים טיפל רק ביישובים של אפס-ארבע דרום ואפס-שתיים צפון

אלי מועלם:  כל השאר היה בחלוקה דרך משרד הביטחון והכול עבר למשרד התיירות ב-25 בחודש

דוד ביטן: תכף נשמע את משרד הביטחון

קארין אלהרר: פקע"ר לא יודע להגיד את זה? פיקוד העורף לא יודע לתת את זה?     

דוד ביטן: עד שנעלה את משרד הביטחון, נחזור לראש המועצה

יבגני סובה: יש עוד בתי מלון חוץ מאותם 220 שקולטים מפונים? הוא נקב במספר 220

יבגני סובה:  יש עוד?     

קריאה: כן

קריאה:  התשובה היא כן

דוד ביטן: רגע

דוד ביטן:  נחזור לראש המועצה

דוד ביטן:  משרד הביטחון רצה לדעת מה היתרה שהוא צריך לשלם

יצחק פינדרוס: אפס-ארבע עד אפס-שבע

ניר ונגר: ראשית, תודה

ניר ונגר:  שנית, באמת אנחנו כבר בתוך האירוע הזה קרוב לחודש

ניר ונגר:  המועצה מתכללת את האירוע ביחד עם המשרדים הרלוונטיים שנמצאים בשטח

ניר ונגר:  הרשות המקומית יודעת לדבר עם הרשויות המקומיות המפנות, ראש רשות עם ראש רשות

דוד ביטן: סליחה

דוד ביטן:  משרד האוצר, יש עוד כספים שיצטרכו להגיע ולא רק היתרה הספציפית הזאת

דוד ביטן:  אני רוצה לדעת אם הכול זורם

ניר ונגר: היתרון של הרשות המקומית שהיא מצד אחד יודעת לדבר עם הרשויות המפנות, עם אלון דוידי או עם גדי ירקוני או עם תמיר עידן, ומצד שני יודעת לדבר עם משרדי הממשלה הרלוונטיים

יצחק פינדרוס: אמרת שלושה שמות ואני רוצה להבין

ניר ונגר: אני מים המלח

ניר ונגר:  אלה עיקר המפונים, 15,000 מפונים שנמצאים בים המלח

ניר ונגר:  מצד שני אנחנו יודעים לעבוד עם משרדי הממשלה הרלוונטיים שפועלים בשטח כמו משרד הרווחה שהיה מהיום הראשון, משרד החינוך שכבר פתח קרוב לשישה מוסדות חינוך גם לשדרות וכרגע חונכים אצלנו את בית הספר התיכון וכמו משרד הבריאות כאשר הקמנו כבר שש מרפאות באזור ועוד ועוד ועוד וכמובן לעבוד שכם אל שכם עם מנכ"לי המלונות

ניר ונגר:      לצערי מה שאני שומע כאן הכסף שהמלונות מקבלים לא יספיק להם לשלם את המשכורות מחר

דוד ביטן: לפי מה שהבנתי חלק הולך לקבל השבוע

ניר ונגר: מחר המלונות צריכים לשלם משכורות

ניר ונגר:  400 מלונות קולטים, 80 מיליון שקלים, בערך 400,000 שקלים למלון, כמי שבעברו הרחוק ניהל משאבי אנוש במלון, השכר בחודש הוא בערך מיליון וחצי שקלים

ניר ונגר:  זה בערך מה שהמדינה נתנה למלונות שעושים עבודה יוצאת מן הכלל

ניר ונגר:  הם מתוגמלים על החדרים ולא מתוגמלים על שטחים ציבוריים שהפכו לגנים, לבתי ילדים ולכל

ניר ונגר:       אני באמת חושב שהדרך הכי נכונה לנהל את זה היא לתת לראשי הרשויות שמכירים את הקהילות שלהם ולא רק בקיבוצים

ניר ונגר:  אלון דוידי בשדרות עשה עבודה נפלאה

ניר ונגר:  בכל מלון עם מפוני שדרות יש נציג משדרות שיודע לדבר איתנו, עם הרשות המקומית הקולטת

דוד ביטן: מה זה לתת? אנחנו לא מפריעים לאף ראש רשות לטפל בתושבים שלו

דוד ביטן:  למה אנחנו צריכים לקבל החלטה על זה? זה התפקיד של ראש הרשות לתכלל לגבי התושבים שלו

ניר ונגר: אני לא מדבר על התושבים שלו

ניר ונגר:  אני מדבר על אילת עם ה-60,000 מפונים שהוא קיבל ועל ה-15,000

דוד ביטן: יש לנו מפונים באילת ויש לנו אצלך מספר מאוד גדול של מפונים

דוד ביטן:  אנחנו נצטרך להתייחס לזה עם משרד האוצר ולראות איך אנחנו מסייעים למועצות הקולטות עצמן

דוד ביטן:  זה רוב הקליטה המרוכזת

ניר ונגר: לא

ניר ונגר:  היושב ראש, אתה דיברת על השיטה

ניר ונגר:  על התכלול

ניר ונגר:  אני אומר שבסוף השיטה היא שהרשות הקולטת צריכה לנהל את זה כי ראש הרשות יודע לדבר עם ראשי הרשויות ועם משרדי הממשלה

דוד ביטן: ראש המועצה, אני רוצה שתסביר לי, בהנחה שנותנים לך לתכלל את הכול, איזה תקציבים אתה צריך ומה אתה צריך מאיתנו על מנת שאתה תוכל לבצע את העבודה כנדרש

ניר ונגר: מה שאני צריך זה שהמשרדים בשטח עובדים בחירום ובמטה עובדים בשגרה

ניר ונגר:  אני לא צריך התחייבויות של משרדים ל-20 מיליון שקלים כאשר בפועל קיבלתי מיליון שקלים או שבאילת קיבלו התחייבויות ל-60 מיליון שקלים ובפועל קיבלו חמישה מיליון שקלים

ניר ונגר:  אני רוצה שגם המטה של המשרד והחשב יעבדו בחירום

ניר ונגר:  כמו שקרה עכשיו במשרד החינוך אחרי לחץ מהאוצר כאשר קיבלתי 80 אחוזים מקדמה

ניר ונגר:  בית הספר נפתח ברגע זה

ניר ונגר:  עכשיו אני צריך להקים עוד שני בתי ספר כאלה וזה עוד 20 מיליון שקלים

ניר ונגר:  אני לא רוצה לעבוד מול התחייבויות אלא רוצה לעבוד מול מקדמות

ניר ונגר:  דרך אגב, בדיוק כמו שהמלונות צריכים לקבל

דוד ביטן: קיבלת ממשרדי הממשלה התחייבויות כספיות לטיפולים שאתה צריך לתת כמתכלל של האירוע

ניר ונגר: נכון

דוד ביטן: אתה לא מקבל את הכסף הזה?     

ניר ונגר: חלק קיבלתי

ניר ונגר:  ממשרד החינוך קיבלתי מקדמה של 80 אחוזים מההתחייבות

ניר ונגר:  חלק עדיין עובדים בשגרה ובשגרה אתה מקבל התחייבות, מבצע ואחר כך מגיש דוח וכפי שאמרו כאן על המלונות, הוא הגיש באקסל כזה או באקסל כזה, הדוח מתאים או לא מתאים

ניר ונגר:  צריך לקצר את התהליכים

דוד ביטן: גל, הקפצנו אותך מוועדת הכספים

דוד ביטן:  אתה שומע את הדברים

דוד ביטן:  קודם כל, צריך להריץ את הכספים של המלונות הרבה יותר מהר

דוד ביטן:  צריך גם להבין שהמחיר שהם לוקחים לחדר, הוא לא דומה למחיר רגיל

דוד ביטן:  הם עשו הנחה מאוד רצינית והם צריכים לשלם משכורות לעובדים, לספקים וכולי

דוד ביטן:  זאת אומרת, צריך לעשות את זה בהליך יותר מהיר

דוד ביטן:       אתה שומע שהתחייבויות שנותנים לעיריות הקולטות, הם לא מקבלים את הכסף באופן מהיר

דוד ביטן:  אם כן, איך אתם רוצים שהם יעשו את העבודה? כאן אתם צריכים לרכז את העניין, או החשב הכללי או אגף התקציבים ולעשות את זה באופן יותר מהיר

גל ברנס: אני אתייחס

גל ברנס:  כאגף תקציבים אנחנו צריכים להקצות את הכסף

גל ברנס:  הכסף הוקצה גם לתשלום למלונות - הפנייה נמצאת באישור בוועדת הכספים אבל כרגע עובדים על בסיס הפנייה הזאת וכבר נותנים את המקדמות - וגם לרשויות הקולטות

דוד ביטן: המקדמות כאן לא מספיקות

גל ברנס: אני מחלק בין התפקיד שלנו כאגף התקציבים להקצות את הכסף ואחר כך משרדי הממשלה שצריכים לבצע את הדברים

דוד ביטן: זה עכשיו נמצא בוועדת הכספים?     

גל ברנס: הפנייה להעברת התקציבים נמצאת בוועדת הכספים אבל על בסיס הפנייה הזאת כבר אושרו מקדמות כדי לתת את הכסף

גל ברנס:  בסוף אנחנו כאגף תקציבים מקצים את הכסף למשרדים והם צריכים לבצע אותו ולהעביר לרשויות, למלונות, למי שרלוונטי

דוד ביטן: למה שלא נהפוך את העניין? אם למשל להם יש התחייבות של משרד החינוך, מה זה צריך לעבור? תעבירו את זה ישר לעיריות

יצחק פינדרוס: הוא לא יכול

דוד ביטן: מה זה הוא לא יכול? או שאנחנו במצב מלחמה או לא

קארין אלהרר: הוא לא יכול

קארין אלהרר:  הוא חייב לעבור דרך המשרד

דוד ביטן: מה הבעיה? מעבירים לעיריות ונותנים הודעה על כך

דוד ביטן:  או שאנחנו במלחמה ועובדים בחירום או שלא

דוד ביטן:  אני לא מבין את העניין הזה

דוד ביטן:  תעביר למשרד החינוך אבל עד שהם מעבירים את הכסף, לוקח זמן

גל ברנס: אם משרד האוצר יצטרך להעביר בפועל זה ייקח הרבה יותר זמן

גל ברנס:  אין לנו מערכות כאלה ויכולות כאלה

גל ברנס:  אנחנו יודעים להקצות כסף למשרדים

גל ברנס:  למשרדים יש ועדות מכרזים, קשר מול הרשויות, יכולת עבודה דרך החשבים שלהם

גל ברנס:  אנחנו לא יודעים לעשות את זה

גל ברנס:  אנחנו מקצים את הכסף

גל ברנס:  הכסף הוקצה

גל ברנס:  הוא הוקצה גם לרשויות קולטות

דוד ביטן: מתי הקציתם את הכסף למשרד החינוך כדי להעביר אותו? מתי? לפני חודש? ראית שרק עכשיו הוא קיבל את הכסף

דוד ביטן:  למה זה צריך להיות כך?      

גל ברנס: את זה צריך לשאול את משרד החינוך

דוד ביטן: זה מה שאני רוצה למנוע

דוד ביטן:  אנחנו במצב מלחמה

דוד ביטן:  מתלוננים על כך שהכספים לא עוברים

דוד ביטן:  בואו נעביר את זה ישירות

דוד ביטן:  אם אתה מקבל אישור מכל משרד כמה הוא התחייב להעביר, תעביר להם ותקזז למשרדים מהתקציב

מיכל מרים וולדיגר: אין להם צינור כזה

דוד ביטן: אז הם יבנו צינור כזה למלחמה

קארין אלהרר: עד שהם יבנו את הצינור

מיכל מרים וולדיגר: עד שהם יבנו צינור כזה, בעזרת השם תסתיים המלחמה

דוד ביטן: אפשר לחשוב מה יש כאן

דוד ביטן:  בעיה לעשות את זה?     

קארין אלהרר: עד שייבנו, שיעבירו

גל ברנס: הכסף למשרדים שוחרר

גל ברנס:  גם למשרד החינוך, גם למשרד התיירות

דוד ביטן: אתם יודעים מה הם צריכים לקבל ואת הכול שחררתם?     

גל ברנס: אנחנו שחררנו ובסוף צריך להעביר למשרדים

גל ברנס:  המשרדים צריכים להעביר למועצות הקולטות לצורך העניין, שיעור של 34 מיליון שקלים

דוד ביטן: מתי הם יעבירו את הכספים האלה? מה זה צריכים להעביר?      

גל ברנס: את זה צריך לשאול את המשרדים

דוד ביטן: יש כאן מישהו מהחשב הכללי? מי מעביר את זה למשרדים? אתם?     

אורי שאשא: המשרדים צריכים לאשר את הסכומים האלה

דוד ביטן: הוא אומר שכבר אישרו להם

אורי שאשא: אני יכול לבדוק

אורי שאשא:  אנחנו מדברים על משרד החינוך ועל משרד הפנים?     

דוד ביטן: לא

דוד ביטן:  על כלל המשרדים

ניר ונגר: משרד החינוך אתמול העביר 80 אחוזים לבית הספר

דוד ביטן: אני לוקח אותו עכשיו כדוגמה

דוד ביטן:  ברור שאותו דבר חל על אילת ועל מקומות אחרים

דוד ביטן:  אנחנו צריכים פתרונות מהירים

דוד ביטן:  במלחמה צריך פתרונות מהירים

דוד ביטן:  מה אתם רוצים שהוא יעשה, שהוא יממן מימון ביניים את משרדי הממשלה ואחר כך יעשה? תמיד אנחנו מאחרים את המועד

דוד ביטן:  אנשים מתלוננים ובסופו של דבר אומרים שהממשלה לא מתפקדת וזה לא נכון שהיא לא מתפקדת אלא שלוקח לה זמן לכל דבר

דוד ביטן:  אתם צריכים לפתור את הבעיות באופן מהיר

מיכל מרים וולדיגר: צר לי להגיד אבל גם בזמן רגיל ולא בזמן מלחמה לא הגיוני שהרשויות המקומיות והעמותות צריכות לממן את המדינה והן עושות את זה, אבל בוודאי לא בזמן מלחמה

דוד ביטן: בזמן מלחמה זה לא צריך לקרות

ניר ונגר: כבוד היושב ראש, מועצה אזורית אשכול פתוחה היום בהתחייבויות עבור התושבים שלה המפונים ב-80 מיליון שקלים והיא קיבלה בערך 20 מיליון שקלים

ניר ונגר:  חלק מהמדינה בחירום וחלק מהמדינה בשגרה כבדה

איציק אשכנזי: אדוני היושב ראש, אולי לשאוף להעביר את כל המערכות - - -     

דוד ביטן: חכה רגע

דוד ביטן:  אתה מייצג את המועצות האזוריות

איציק אשכנזי: הוא לא מועצה

דוד ביטן: אז מה? זה לא משנה

דוד ביטן:  הוא לא יודע לדבר בשם עצמו? הוא צריך אותך שתדבר בשמו? אתה תדבר אחר כך עבור אלה שלא נמצאים כאן

מאיר כהן: הרעיון שלו הוא רעיון מצוין

מאיר כהן:  מה שהוועדה הזאת צריכה זה כמו שאמרת עכשיו, לייצר מנגנונים

דוד ביטן: בסדר

דוד ביטן:  תגיד לי, מי יכול להביא לוועדה – לא עכשיו, לא ברגע זה אלא מחר – מה בכל מועצה או בכל עירייה סך ההתחייבויות שאתם צריכים לקבל ועוד לא קיבלתם

דוד ביטן:  מישהו יכול להגיש את זה?     

איציק אשכנזי: מרכז המועצות האזוריות, השלטון האזורי

דוד ביטן: עכשיו הגענו אליך

דוד ביטן:  אתה יכול לעשות את זה?     

ניר ונגר: בתנאי שתיתן לו לדבר

איציק אשכנזי: אני מוציא לך מהעוטף מה ההתחייבויות

דוד ביטן: חלוקה לפי משרדים

יבגני סובה: שזה יהיה גם לפי מועצה

יבגני סובה:  לא ביחס אלא לפי מועצה

דוד ביטן: ברור

קארין אלהרר: כן

קארין אלהרר:  לפי מועצה

קארין אלהרר:  כל מועצה והמשרדים

ניר ונגר: כמו שאני מדבר בשביל מועצות אחרות, אני מדבר גם בשביל המלונות

דוד ביטן: תכף נגיע למלונות

דוד ביטן:  חכה רגע

ניר ונגר: אני אשמח אם גם המלונות יעבירו את זה

דוד ביטן: נגיע למלונות

דוד ביטן:  אתה ראש מועצה אזורית ואתה לא אחראי עכשיו על המלונות

יבגני סובה: מה יש לו חוץ ממלונות? זה הנכס העיקרי שלו

דוד ביטן: אנחנו נרצה את זה גם מהעיריות הקולטות

דוד ביטן:  מי כאן מהמלונות?     

יעל דיין: אני

דוד ביטן: הנה, הגענו אליך

דוד ביטן:  את יכולה לומר לנו מה בכל מלון הכספים שהם צריכים לקבל נכון לסוף חודש אוקטובר?      

יבגני סובה: תציגי את עצמך לפרוטוקול

יעל דיין: מנכ"לית התאחדות המלונות בישראל

דוד ביטן: את יכולה לדאוג לנו למידע הזה?     

יעל דיין: אנחנו יכולים לנסות לאסוף את הנתונים האלה

דוד ביטן: תוך כמה ימים?     

יעל דיין: אלה מאות מלונות אבל אנחנו נראה

דוד ביטן: עד יום ראשון זה בסדר?     

יעל דיין: אוקיי

דוד ביטן: כל החובות שיש לכל המלונות עד סוף אוקטובר

ארנון בירן: אפשר דרככם להעביר בקשה לחשב משרד התיירות? אני ראש תחום תיירות במרכז השלטון האזורי

ארנון בירן:  יש מתווה לצימרים שסוף סוף נחתם בימים האחרונים

ארנון בירן:  ריכוז של 10 צימרים להסכם הוא קשה מאוד ליישום

ארנון בירן:  אני מבקש שיאפשרו לצימר אחד לרכז מספר צימרים סביבו כדי שיעברו את הרף הזה

דוד ביטן: הבנתי ממשרד התיירות שהבעיה בצימרים היא שאין להם ממ"דים

דוד ביטן:  זו הבעיה העיקרית

ארנון בירן: בהסכם יש התניה

דוד ביטן: לא

דוד ביטן:  אני לא נכנס לצימרים אם אין פתרון שאומר לי משרד הביטחון שזה בסדר

ארנון בירן: יש הסכם וזה מוזכר שם

ארנון בירן:  יש שם התייחסות לנושא

דוד ביטן: לא נכנס לזה

דוד ביטן:  ברגע שיגיד לי משרד התיירות ומשרדי ממשלה שאפשר לפנות לצימרים כי הבעיה נפתרה, אז לא תהיה בעיה

ארנון בירן: יש מתווה

דוד ביטן: אני לא יכול היום לשלוח אנשים שאין להם שם אפשרות למגן את עצמם

דוד ביטן:  כרגע אין לנו בעיה של חדרים במלון

דוד ביטן:  אם תהיה לנו בעיה של חדרים במלון, אולי נעביר את זה בצורה הזאת

ארנון בירן: תהיה בעיה כי יש בעיה של סיר לחץ בתוך המלונות

ארנון בירן:  כמו שניר אמר מטפלים במה שיש להיום ולא למחר

דוד ביטן: כרגע יש חדרים פנויים, נכון או שאני טועה?     

יעל דיין: כן

יעל דיין:  יש

יעל דיין:  יש כמה אלפים

יעל דיין:  יש משהו בסביבות 6,000, 7,000

דוד ביטן: כל עוד יש חדרים פנויים, מבחינתי הנושא של הצימרים יכול לחכות

דוד ביטן:       סיכמנו שהמלונות, מועצות אזוריות, רשויות מקומיות וכל אלה שקולטים יעבירו אלינו את רשימת החובות עד סוף חודש אוקטובר ואנחנו נטפל בזה מול משרד האוצר ומול החשב הכללי על מנת שאנשים יקבלו מהר את הכסף ונסיים את הסאגה הזאת

דוד ביטן:       נרצה לשמוע ממך מה השיטה בה לדעתך צריך לעבוד מול העיר הקולטת, מול משרדי הממשלה ומול המלונות

דוד ביטן:  אם יש לך איזה רעיון או אם כבר בנית לעצמך את השיטה לאור הניסיון שעברת בחודש הזה, נשמח לשמוע על כך

דוד ביטן:        המליאה צריכה להיפתח כך שנעשה הפסקה עד 11:20 ואז נתכנס כאן שוב

צחי לוי: כבוד היושב ראש, אני יושב כאן מהבוקר, כבר שעה וחצי

צחי לוי:  המורים שלי יודעים שאני לא מסוגל לשבת בשקט

צחי לוי:  ישבתי בשקט וביקשתי כמה פעמים את רשות הדיבור

דוד ביטן: אתה לא הבנת

דוד ביטן:  אני חייב להפסיק את הישיבה

דוד ביטן:  הדיון יימשך בשעה 11:20

צחי לוי: תודה רבה על הזלזול באזרחים

צחי לוי:  תודה

יבגני סובה: זה לא קשור לזלזול

יבגני סובה:  יש מליאה

יבגני סובה:  בשעה 11:20 נמשיך את הדיון

צחי לוי: מהבוקר ביקשתי לדבר

צחי לוי:  אנשים מגיעים לכאן מ-5:30 בבוקר

דוד ביטן: לא הבנת מה אני אומר

דוד ביטן:  אתה לא מבין? אני לא יכול להמשיך

צחי לוי: לא

צחי לוי:  אנשים כאן לא מבינים

דוד ביטן: מה אתה לא מבין? הישיבה תתחדש

דוד ביטן:  אם אתה לא רוצה, אתה יכול ללכת

קריאה: צחי, תישאר

דוד ביטן: בשעה 11:20 אני חוזר לדיון

צחי לוי: תודה רבה אדוני היושב ראש

דוד ביטן: אין בעיה

דוד ביטן:  אתה לא תקבל זכות דיבור

צחי לוי: אני יודע

צחי לוי:  גם לא קיבלתי זכות דיבור

דוד ביטן: אתה גם לא תקבל זכות דיבור בכלל

מיכל מרים וולדיגר: הוא מסביר לך שנחזור לדיון

מיכל מרים וולדיגר:  למה אתה לא מקשיב לו?     

יבגני סובה: יש המשך ישיבה

יבגני סובה:  בגלל המליאה הוא חייב לעשות הפסקה

דוד ביטן: אתה לא תקבל אפשרות לדבר

דוד ביטן:  לא חייב לשמוע אותך, עם כל הכבוד לך

דוד ביטן:  יש גבול לכל דבר

דוד ביטן:       הישיבה מתחדשת בשעה 11:20

דוד ביטן: אני פותח את הישיבה

דוד ביטן:  ראיתי ב-זום שמעיריית אילת רוצים לדבר איתנו

יוראי להב-הרצנו: גם מנגישות ישראל

דוד ביטן: ענת אריאל זכאי מנגישות ישראל

קריאה: היא כבר לא ב-זום

קריאה:  היא ירדה

דוד ביטן: אלעד קוזיקרו, מנהל מתנ"סים, עיריית קריית שמונה

קריאה: גם הוא ירד

דוד ביטן: יוסי חן, מנכ"ל תיירות, תאגידי אילות

דוד ביטן:  ב-זום

יוסי חן: צוהריים טובים לכולם

יוסי חן:  תודה רבה על זכות הדיבור

יוסי חן:  אני מנכ"ל תאגיד התיירות באילת

יוסי חן:  אני רוצה לסבר את האוזן לכל מי שדיברו כאן על ראשי עיר ושהם ייקחו את השליטה

יוסי חן:  העיר אילת מונה 60,000 תושבים

יוסי חן:  עד לפני שבוע אנחנו היינו עם עוד 70,000 פונים/ מתפנים

יוסי חן:  היום אנחנו עיר שמונה 110,000 תושבים

יוסי חן:  אנחנו בעיר אילת מדברים על כל המפונים והמתפנים כעל תושבי אילת

יוסי חן:  כך אנחנו מתייחסים אליהם, כך מתנהגים אליהם וכך משרתים אותם

יוסי חן:  היום ראש עיריית אילת הוא ראש עיר של 110,000 תושבים ולא של 60,000

יוסי חן:  צריך לזכור שבסוף יש לו 60,000 תושבים שהם שלו

יוסי חן:       רציתי להחזיר את הדיון למקום לשמו התכנסנו

יוסי חן:  בתחילת הדיון, בשעה 10:00 בבוקר, אני לא זוכר מי היה הדובר שאמר שכשהוא מגיע לירושלים, הוא מתקשר ל-106 ו-106 יודעים לתת לו את כל הפתרונות

יוסי חן:  אני מצטרף לחברי היקר ניר ונגר ממועצה אזורית תמר ואני רוצה לומר שאנחנו, הרשויות והמועצות, יודעים לעבוד מול הנציגים שנמצאים כאן בעיר

יוסי חן:  אנחנו יודעים לעבוד מול הנציגים של האשכול שמונים 24 יישובים

יוסי חן:  יש לנו ממש את השמות ואנחנו עם ספר קשר בינינו

יוסי חן:  אנחנו יודעים לעבוד עם לימור משדרות ואנחנו יודעים לעבוד עם נתיבות, עם אופקים וגם עם קריית שמונה, גם עם צפת וגם על מעלה יוסף

יוסי חן:  יודעים לעבוד איתם

יוסי חן:  כל בוקר יש הערכת מצב אצל ראש עיריית אילת שהיא מצומצמת וכוללת את האגפים שהם שלו, ואני אחד מהם כחברה כלכלית לתיירות, ואחר כך נכנסים להערכת מצב מורחבת בה יושבים גם נציגים של אותם מפונים ומתפנים

יוסי חן:       אני ביקשתי לומר, ואני חושב שעל זה צריך להיות הדיון, שאנחנו צריכים 106 שהוא שלנו

יוסי חן:  אני לא יודע אם זה חבר כנסת, אני לא יודע אם זה חמ"ל, אני לא יודע מי בדיוק הבן אדם שאתם תשימו אבל צרי להיות רפרנט אחד שאני יודע לפנות אליו והוא זה שפונה

יוסי חן:  כתבתי כאן שביום יום אני - בסך הכול, באמת, לא ממעיט מערכי אבל בסך הכול מנכ"ל תאגיד, מנכ"ל חברה כלכלית – פונה לנציג מהאוצר, לנציג מהתרבות וספורט, לנציג מנגב גליל, החברים שלי בחינוך פונים בעצמם לחינוך וכשאנחנו צריכים פסיכולוג או עזרה ברווחה, פונים לבריאות

יוסי חן:  הדבר הזה לא הגיוני וגם אי אפשר לבקש את זה מראש רשות או ממנכ"ל עירייה שביום יום צריך להפעיל עיר עם חשמל ועם כל הדברים

יוסי חן:       אני חייב לומר שהעיר אילת, אם יש תיירות – יש עיר, ואם אין תיירות – אין עיר

יוסי חן:  אנחנו היום עם 50,000 דיירים

יוסי חן:  אלה לא נופשים בעיר אילת

יוסי חן:  אין כאן כלכלה

יוסי חן:  המסעדות שלנו הן ריקות, הקניונים נסגרים בשעה 18:00-17:00

יוסי חן:  כל מי שהגיע – ואנחנו לא באים אליהם בטענות – אלה אנשים שעברו טראומה, אנחנו חודש ויום אחרי האירוע המזעזע שקרה לנו באותה שבת ואנחנו חייבים להיכנס לשגרה

אלון שוסטר: תחדד שוב מה הציפייה שלך

יוסי חן: הציפייה שלי שאתם תקימו חמ"ל

יוסי חן:  אם אתם רוצים, תקראו לו 106 אבל של הכנסת, ובו ישב בן אדם אחד כך שלי יהיה את מספר הטלפון ואני אוכל להתקשר אליו ולומר לו מה הבעיה שלי, אחרי שאספתי את הבעיות

יוסי חן:  אני קם בבוקר, מתקשר למקום אחד ואני יודע לדבר עם אותו מקום גם על בריאות, גם על חינוך, גם על רווחה, גם על תיירות וכולי

יוסי חן:       אני אומר שאת נושא הכסף – נושא עליו התקיים רוב הדיון והוא חשוב מאוד – כמו שניר אמר צריך להשאיר לראשי הרשויות

יוסי חן:  ראש העיר שלי יודע לעשות את זה ויודע לדבר עם האוצר, אבל אנחנו, האנשים שבשטח – ומי שביקר אותנו בחודש האחרון, ואני רואה כאן דמויות שביקרו אצלנו וראו את העבודה שלנו – אני צריך איש אחד שפותח לי חסמים ופותח לי בירוקרטיה

יוסי חן:      אדוני היושב ראש דוד ביטן, בדיוק כמו שאמרת לפני ההפסקה

יוסי חן:  חברים, אני לא מתריס, אני מאוד נחמד ביום יום בעבודה שלנו, אבל צריך שלמישהו ייפול האסימון, אנחנו במלחמה

יוסי חן:  אי אפשר לדבר איתנו היום כמו שמדברים איתי כשאני עושה מיס יוניברס או אני ישראמן או מרתון מדברי ואז אני מביא דוחות וחשבונות ושואלים אותי אם זה היה כך או לא היה כך

יוסי חן:  אנחנו במלחמה

יוסי חן:  אף אחד לא מוציא כאן שקל אם לא צריך להוציא אותו

יוסי חן:  אנחנו נותנים תרבות לאנשים

יוסי חן:  אני רוצה שתדעו שמתוך ה-50,000 אנשים שיש לנו באילת, 8,000 תלמידים

יוסי חן:  החינוך באילת עבר לעבוד בשתי משמרות, עד 13:30 ומ-13:30

יוסי חן:  משעה 08:00 עד 13:30 לומדים אילתים ומשעה 13:30 עד 17:00 לומדים כל יישובי העוטף, שדרות ואופקים

יצחק פינדרוס: אני יכול לעצור אותך רגע? אני רוצה לחדד את הדיון כי אנחנו בדיון רביעי ושני כאן בוועדה בנושא הזה

יצחק פינדרוס:  עשינו גם תתי דיונים

יצחק פינדרוס:  באילת – וכולנו היינו שם – נציגים של כל משרדי הממשלה

יצחק פינדרוס:  הם פזורים במלונות, פזורים בעירייה, פזורים בכל מקום

יצחק פינדרוס:  כשלך יש בעיה עם חינוך, הדבר הכי סטנדרטי הוא שאתה פונה לאיש החינוך שנמצא במקום, ואני מדבר על איש משרד החינוך, או לאיש משרד הרווחה שנמצא שם, או לאיש הביטוח הלאומי שנמצא שם

יצחק פינדרוס:  אני צריך לפתור את הבעיה מול האזרחים, בעיה שאתה אמור לפתור

יוסי חן: ברשותך, אני אגיד לך

יוסי חן:  אתה בדיוק זה שדיבר על ה-106 ונתת בדיוק את שני המשרדים שנמצאים באילת

יוסי חן:  תודה רבה לך

יוסי חן:  באמת

יוסי חן:  הבריאות ובתוכו גם הרווחה והחינוך נמצאים באילת

יצחק פינדרוס: מי לא נמצא? מי חסר לך?     

יוסי חן: חסר לי תרבות וספורט, חסר לי תיירות, חסר לי נציג האוצר

יצחק פינדרוס: לא, האוצר לא רלוונטי

יצחק פינדרוס:  אנשים כאן מתבלבלים

יצחק פינדרוס:  האוצר לא רלוונטי

יצחק פינדרוס:  אתה אומר שחסר לך תרבות וספורט, ואת זה אני מבין

יוראי להב-הרצנו: משימות לאומיות

יוראי להב-הרצנו:  מורשת

יצחק פינדרוס: בלי כספים קואליציוניים הוא בכלל לא יכול לעבוד

יוסי חן: אני לא אומר שישב נציג תיירות כאן אבל יכול להיות טלפון שאני אדבר איתו, הוא אותו בן אדם שאני יודע לדבר איתו והוא פותח לי את כל החסמים במשרדים האחרים

יצחק פינדרוס: אתה אומר שאתה צריך רפרנט של תיירות שאתה יכול לעבוד מולו ורפרנט של תרבות שאתה יכול לעבוד מולו

יצחק פינדרוס:  אלה הצרכים שאתה מעלה כי בסוף מה שאנחנו כוועדה מצפים זה שאם אנחנו ניתן את זה לרשות הקולטת – ועל זה דיברנו קודם – זה אתה תוכל לפתור את זה מול ראש העיר שלך ומול האנשים או מול האנשים של משרד התיירות או משרד התרבות

יצחק פינדרוס:  אנחנו בסוף צריכים שתהיה כתובת

יצחק פינדרוס:  אם אתה הכתובת, אתה צריך לדעת לפתור את זה מולם

יצחק פינדרוס:  אם אנחנו נקים עוד חמ"ל כאן, אנחנו גם נצטרך שנציג החמ"ל כאן ישב בחמ"ל שלכם, ישב בחמ"ל של משרד התיירות ובחמ"ל של רח"ל ואז לא עשינו כלום

יצחק פינדרוס:  אתה אומר שיש לך את משרד החינוך, את משרד הרווחה יש לך, את משרד הבריאות יש לך

יצחק פינדרוס:  האוצר לא רלוונטי

יצחק פינדרוס:  אנשים אוהבים לדבר כאן אבל האוצר לא רלוונטי

יצחק פינדרוס:  בסוף מי שמשלם את החשבונית למלון זה משרד התיירות או משרד הפנים

יצחק פינדרוס:  אתה יכול לפנות לאוצר 10 פעמים אבל החשבונית לא תשולם

יצחק פינדרוס:  מי שצריך לשלם אותה זה משרד התיירות או משרד הפנים

יוסי חן: אני אומר שמשרד נגב גליל, תיירות ותרבות, אם הם ישבו אצלנו - לנו יהיה הרבה יותר קל

יוסי חן:  יש לנו חמ"ל מתכלל שיושב במלון בוטיק למטה ושם יושב גם פיקוד העורף

יצחק פינדרוס: מנהלת הוועדה, אני חושב שחשוב שבסיכום של הדיון יהיה נציג של המשרדים שהוא מנה כרגע – נגב גליל ותרבות

יצחק פינדרוס:  הוא יהיה הנציג שיעבוד מול הרשויות הקולטות

יצחק פינדרוס:  אני חושב שזאת דרישה סבירה, לגיטימית ונורמלית

יצחק פינדרוס:  תודה

קריאה: לצורך הדיון יהיה לך שם של נציג תיירות

יוסי חן: תודה רבה

יוסי חן:  הדבר האחרון שאני אומר כאן אחרי שהקשבתי לכולם בקשב רב

יוסי חן:  חברים, אני בעשרות שיחות עם ראש העיר שלי ולא יכול להיות מצב שאנחנו מגישים כבר מאז שבוע אחרי המלחמה דוחות על דוחות על דוחות ועד היום מגיעים טפטופים של כספים

יוסי חן:  אני לא אכנס לזה שהתחילו לחשב לנו כל מפונה 4

יוסי חן: 60

יוסי חן:  אני לא נכנס לזה כי זה לא התפקיד שלי אבל חברים, צריך להבין שאנחנו באים עם דרישה לכסף, מה מצפים, שעיריית אילת עם התקציב שלה – והיא הכפילה את מספר התושבים – היא תנהל את העיר השלמה הזאת בחודש הבא אחרי חודש שלם שאנחנו כבר מתקצבים? את זה?     

יצחק פינדרוס: תודה

דוד ביטן: תודה רבה

דוד ביטן:  ענת אריאל זכאי חזרה ל-זום

ענת אריאל זכאי: תודה רבה

ענת אריאל זכאי:  אני מצטערת שלקח זמן עד שהכניסו אותי אחרי הפסקה

ענת אריאל זכאי:  תודה על זכות הדיבור

ענת אריאל זכאי:  אני רוצה לחזק את הדברים שהדגיש בתחילת הישיבה חבר הכנסת יוראי להב הרצנו לגבי אנשים עם מוגבלות שכרגע מפונים מכל האזורים המסוכנים

ענת אריאל זכאי:  אין מספיק חדרים נגישים

ענת אריאל זכאי:  עמותת נגישות ישראל עושה מאמצים החל מה-7 באוקטובר לפנות את כל מי שצריך

ענת אריאל זכאי:  בשבועיים האחרונים התחלנו לעבוד בצורה נהדרת גם עם משרד הרווחה ועם משרד התיירות ובאמת חשוב לי לציין כי זה מהווה דוגמה מאוד טובה לכך כאשר עובדים ביחד, אפשר לעזור להרבה הרבה יותר אנשים

ענת אריאל זכאי:  אבל בפועל אין מספיק חדרים נגישים

ענת אריאל זכאי:  אנחנו נאלצים לשים אנשים עם מוגבלות בחדרים לא נגישים והם לא מקבלים את המענה

ענת אריאל זכאי:  שוב, אנשים עם מוגבלות נשארים מאחור גם עכשיו

ענת אריאל זכאי:  חלק מהדברים כן אפשר לפתור ולא להמתין לפעם הבאה

ענת אריאל זכאי:       אנחנו בעמותה יודעים על מלונות ברחבי הארץ – בירושלים, בחיפה, בנתניה, באילת – שהם לקראת טופס 4

ענת אריאל זכאי:  אפשר לזרז בירוקרטיה ולתת להם טופס 4, מה שייתן עוד חדרים גם בכלל וגם חדרים נגישים

יצחק פינדרוס: תמקדי אותנו

יצחק פינדרוס:  איפה יש יותר? את אומרת שיש בירושלים, בחיפה, בנתניה ובאילת

ענת אריאל זכאי: אנחנו יודעים שלמשל מלון הנסיכה אילת לפני טופס 4 ויש שם 550 חדרים שכמובן לצערנו לא כל החדרים הם חדרים נגישים

ענת אריאל זכאי:  החדרים הנגישים בכל מקום הם מאוד מעטים וזאת הבעיה

ענת אריאל זכאי:  עמותת נגישות ישראל כבר במשך שנים אומרת, גם במסגרת התקנות לשעת חירום, שאין מספיק חדרים נגישים

ענת אריאל זכאי:  צריך לחייב כל בית מלון שיהיו לו יותר חדרים נגישים

ענת אריאל זכאי:  לאנשים האלה שמפנים אותם כרגע אין היכן להיות

ענת אריאל זכאי:  יש עשרות בתי מלון ברחבי הארץ שממתינים לטופס 4

יצחק פינדרוס: מהמידע שיש לכם כמה חדרים נגישים חסר לכם כרגע למפונים?     

ענת אריאל זכאי: לנו חסרים עשרות, אם לא מאות, חדרים

ענת אריאל זכאי:  גם משרד התיירות יכול לתת את המידע הזה

ענת אריאל זכאי:  אין לי את המספרים אבל אנחנו עם 200 בקשות

ענת אריאל זכאי:  שוב, בפועל יש לנו אנשים עם מוגבלות שכרגע נמצאים בחדרים לא נגישים

ענת אריאל זכאי:  זאת אומרת, זה לא אמיתי שאנחנו צריכים לברור בין אנשים עם מוגבלות

ענת אריאל זכאי:  ילד שההורים שלו יכולים להרים אותו ולהכניס אותו לאמבטיה או למקלחון בלי האחיזון, להבדיל ממישהו שלא יכול אפילו לעשות את הצעד הזה

ענת אריאל זכאי:  הוא יקל את החדר הנגיש והילד עם המוגבלות לא יקבל את החדר הנגיש

ענת אריאל זכאי:  מבחינתנו אלה החלטות באמת נוראיות, החלטות שבלית ברירה אנחנו נאלצים לעשות כי אין חדרים

ענת אריאל זכאי:       עוד נקודה שחשוב לי להעלות כי אני מקשיבה לשני הדיונים שהתקיימו כאן

ענת אריאל זכאי:  כל נושא התכלול והנציגים בבתי המלון שאחראים לכל, זה נפלא

ענת אריאל זכאי:  אנחנו חייבים שיהיה דגש גם על מתן המענה לאנשים עם מוגבלות בבתי המלון

ענת אריאל זכאי:  אנחנו מוצפים בבקשות ופניות ואנחנו 24/7 עוזרים לאנשים המפונים האלה עם כל הצרכים שלהם

ענת אריאל זכאי:  לאנשים עם מוגבלות הרבה פעמים יש צרכים שונים

ענת אריאל זכאי:  צריך לעשות התאמות ספציפיות, כל אדם עם המוגבלות שלו והנחיצות של הדברים שהוא צריך ליום יום

ענת אריאל זכאי:  חייב להיות אצל הגורם המתכלל מישהו שנותן מענה גם לאנשים האלה ולצרכים שלהם

ענת אריאל זכאי:  אני מתחננת בפניכם שתשימו את זה על השולחן

ענת אריאל זכאי:  תודה

דוד ביטן: תודה רבה

דוד ביטן:  אלעד קוזיקרו, מנהל מתנ"ס קריית שמונה

דוד ביטן:  ב-זום

אלעד קוזיקרו: שלום לכם

אלעד קוזיקרו:  ביקשתי כבר בתחילת הישיבה לדבר כי מרגיש לי שיש קצת פער בין התיאוריה לבין המעשים, מה שאנחנו חווים בשטח

אלעד קוזיקרו:  נתחיל בזה ונגיד שקודם כל אנחנו מבינים את המצב בו אנחנו נמצאים ואת המורכבות שלו ובכל הכאוס שקיים נגיד באמת תודה והערכה לכל המשרדים שאיתנו כמו משרד התיירות, לאלון שמר שאני רואה כאן, לקלמי מרח"ל ועוד

אלעד קוזיקרו:       אני מבין שיש פערים בין יישובים ליישובים לגבי הסדר שלהם ולגבי המקום שבו נמצא כל יישוב

אלעד קוזיקרו:  אני מדבר בשם קריית שמונה וצריך להבין כמי שניהל את הפינוי בקריית שמונה

אלעד קוזיקרו:  אנחנו פזורים ב-184 מלונות

אלעד קוזיקרו:  בגלל שאנחנו אכלסנו, אנחנו השלב הרביעי, אנחנו בעצם פזורים מיסוד המעלה, יותר נכון מקריית שמונה – ויש לנו כאן קרוב ל-3,000 תושבים – עד אילת

אלעד קוזיקרו:  כאמור, אנחנו פזורים ב-184 מלונות

אלעד קוזיקרו:  זאת אומרת, אנחנו עיר שהפכה מארבעה וחצי קילומטרים ל-500 קילומטרים

אלעד קוזיקרו:  זה הפיזור שלנו

אלעד קוזיקרו:       לאירוע מורכב ואין פתרון פשוט

אלעד קוזיקרו:  אתה תראה שהפתרון הוא הרבה יותר מורכב מלומר עכשיו מי אחראי, אם זה משרד כזה או רק רשות מקומית

אלעד קוזיקרו:  מצד אחד אי אפשר להוריד את האחריות מהרשויות הקולטות, אותן אנחנו חייבים כי הן נותנות את השירות אבל בטח אנחנו לא יכולים להוריד אחריות גם מהרשות המקומית כי התושבים פונים אלינו

אלעד קוזיקרו:  אם שלחתי שני אוטובוסים לאילת והמלון אמר שאין ואוצ'ר והייתי צריך להחזיר אותם 10 וחצי שעות אחורה, הם לא מכירים לא את משרד התיירות ולא את המדינה

אלעד קוזיקרו:  הם מכירים את קריית שמונה, מכירים את ראש העיר ומכירים אותי

אלעד קוזיקרו:  אלה ההסדרים בהם אנחנו עומדים

אלעד קוזיקרו:      אחד הדברים ששואלים אותנו הוא אם ניתן לכם, אתם יודעים לתפעל את זה לבד? לא

אלעד קוזיקרו:  תנו לנו את התקציבים שאנחנו נצטרך כי היום אנחנו פזורים ב-184 מלונות ואנחנו צריכים לדאוג גם מבחינת חינוך, גם מבחינת תרבות, גם מבחינת רווחה, אבל מצד שני אנחנו חייבים לפתור חסמים יחד עם משרדי הממשלה ויחד עם הרשויות הקולטות

אלעד קוזיקרו:  אין אחידות

אלעד קוזיקרו:  קריית שמונה, סיימנו

דוד ביטן: תודה רבה

דוד ביטן:  אני חייב לזרז אותך

מורדי ונטורה: אני יושב ראש קיבוץ נירים

דוד ביטן: קצר כי עוד מעט צריך לסיים את הישיבה

דוד ביטן:  במליאה יש חקיקה

דוד ביטן:  ראש המועצה, בתחילת שבוע הבא אנחנו נעשה עוד ישיבה

דוד ביטן:  אני מבקש ממך להכין לנו אם אתה יכול נייר עמדה

יצחק פינדרוס: לדעתי שיעשה את זה בתיאום עם - - -     

דוד ביטן: איך שהם רוצים

דוד ביטן:  תכין נייר עמדה איך זה צריך להתנהל ואז נדון בנייר שלך בתחילת שבוע הבא

ניר ונגר: תודה רבה

דוד ביטן: אני רוצה שנקיים דיון רציני

מורדי ונטורה: ברשותכם, בקצרה

מורדי ונטורה:  אני יושב ראש קיבוץ נירים

מורדי ונטורה:  קיבוץ נירים מוגדר במועצה אזורית אשכול כאחד מהיישובים האדומים

מורדי ונטורה:  לפני ההפסקה עסקנו בדיון בעיקר בתכלול וזאת הזדמנות לתת דוגמה פרטית כדי לראות את המורכבות של תכלול

מורדי ונטורה:  בשבוע שעבר היה לנו מפגש עם מינהלת תקומה

מורדי ונטורה:  כותרת הדיון הייתה "חוזרים לנירים"

מורדי ונטורה:  נירים היא קהילה חזקה מאוד שרוצה לחזור ובהקדם האפשרי

מורדי ונטורה:       יש שלושה תנאים בסיסיים לחזרה לנירים

מורדי ונטורה:  תנאי אחד הוא שקט ברמת הביטחון, התנאי השני הוא שקט ברמה רגשית של הפרט ומוכנות לחזרה, והתנאי השלישי הוא מצב התשתית ביישוב

מורדי ונטורה:  קשה מאוד לאמוד את משך הזמן שאנחנו נצטרך להיות במלונות ומתי אפשר יהיה לחזור כי יש נעלמים

מורדי ונטורה:  באופן יחסי בנירים, בגלל עבודה יפה מאוד של כיתת הכוננות, אנחנו עם נזק של חמישה נרצחים וחמישה חטופים, 40 בתים שנהרסו ועוד 25 בתים שצריכים לשקם

מורדי ונטורה:  באופן יחסי אפשר לחזור לקיבוץ יחסית מהר עם שיקום מהיר

מורדי ונטורה:      אנחנו שואפים למינימום תנועה ממקום למקום

מורדי ונטורה:  נכון להיום אנחנו נמצאים במלון המלך שלמה באילת

מורדי ונטורה:  כל הקשיים של להיות במלון לאורך זמן ברורים לכם

מורדי ונטורה:  אנחנו שואפים להתקדם למרכז

מורדי ונטורה:  התקדמות למרכז, אנחנו מכוונים למלון קדמה בשדה בוקר

אלון שוסטר: אתה מתכוון למרכז הנגב

מורדי ונטורה: למרכז הנגב

מורדי ונטורה:  אני גם אדגיש למה

מורדי ונטורה:  מועצה אזורית רמת נגב קרובה למועצה אזורית אשכול

מורדי ונטורה:  מלון קדמה מאפשר לנו להגיע לנירים ולעבוד ברפת, במטעים וכדומה ולחזור בחזרה בסוף היום למלון קדמה

מורדי ונטורה:  זה מאפשר לאנשים לעבוד ולחזור לחיי שגרה

מורדי ונטורה:  היום במלון קדמה יש בליל של משפחות ממקומות שונים בארץ ואז עולה השאלה איך מתכללים

אלון שוסטר: זאת האופטימיזציה שצריך לבצע

יצחק פינדרוס: זה משרד התיירות

אלון שוסטר: חד משמעית

אלון שוסטר:  משרד התיירות

יצחק פינדרוס: כבר יש כתובת

יצחק פינדרוס:  משרד התיירות

מורדי ונטורה: ועדת הכלכלה כוועדה שמפקחת, לראות מי הוא הגורם במשרד התיירות שמסייע לנו לתכלל ולקחת קהילה שלמה ולהעביר אותה לקדמה ולאפשר לה להתחיל ליצור

מורדי ונטורה:  אם יש כתובת, זה חשוב מאוד

מורדי ונטורה:  אם מצאנו כתובת כזאת, עשינו את דברנו

אלון שוסטר: תיעזרו גם בתנועה הקיבוצית

מורדי ונטורה: אנחנו מחוברים עם התנועה ועם כל מי שצריך

יצחק פינדרוס: משפט אחד

יצחק פינדרוס:  אני מקבל את מה שאמרת שהם יכינו

יצחק פינדרוס:  אני חושב שמה שצריך להיות בסוף, מה שמתברר לנו לפחות בשבוע הזה - זאת עבודה שעשינו יחד - שהרשויות הקולטות צריכות לרכז את זה מול כל המערכות וצריך לעזור להן ולתת להן כלים לרכז את זה

יצחק פינדרוס:       הנושא של נירים שהוא העלה, הכתובת היא משרד התיירות ומשרד התיירות צריך לטפל בזה

יצחק פינדרוס:  וכן, הממשלה צריכה לתת גיבוי לאותן רשויות

יצחק פינדרוס:      בהמשך לדיון כאן, אני מסכים שתעשה דיון המשך

דוד ביטן: יהיה לנו דיון המשך

יצחק פינדרוס: אני אקח על עצמי בוועדה לפניות הציבור לטפל בפניות הפרטניות

יצחק פינדרוס:  לא בפניות הגלובליות

יצחק פינדרוס:  אני רואה שיש כאן הרבה פניות פרטניות

יצחק פינדרוס:  אני אמשיך אצלי דיון על התביעות הפרטניות

אלון שוסטר: חשוב מאוד

אלון שוסטר:  לקראת הישיבה הבאה שלנו, אני אעמוד מול משרד ראש הממשלה ואבקש מהם לקבוע את המנגנון, שיהיה נציג של משרד ראש הממשלה שירכז - או שיגדירו מי – מול כל רשות קולטת, כפי שדיברנו אל מול אילת

אלון שוסטר:       הנושא השני הוא אמצעים כספיים מרחיבים למלונות כדי לאפשר את הצרכים הקהילתיים והרווחתיים של כל קהילה

אלון שוסטר:      הנושא עליו דיברנו כאן, האופטימיזציה הזאת, איפה צריכה להיות כל קהילה

דוד ביטן: תודה רבה

דוד ביטן:  אנחנו נמשיך את הדיון ביום שני הבא

דוד ביטן:  אין ספק שצריך גורם מתכלל שיטפל בזה ובנוסף גם צוות ממשלתי שיהיה אחראי על נושאים כמו חינוך, רווחה, אבל כמובן לא כל משרדי הממשלה ויהיה מול הרשות הקולטת ומול הרשויות המפנות כאשר היכן שיש צבר של בתי מלון, ראש הרשות הקולטת צריך להיות הגורם המתכלל של העניין הזה

דוד ביטן:      צריך לטפל בתקציבים שמיועדים לאותו ראש רשות – אילת, תמר, אולי טבריה

דוד ביטן:  אין הרבה רשויות כאלה

דוד ביטן:  לגבי התקציבים, עד יום ראשון תביאו לנו מה התקציבים שמגיעים לכם עד סוף אוקטובר ואנחנו נטפל בזה

דוד ביטן:  גם בתי המלון, הנציגה ממנה ביקשתי לא כאן אבל הם יעבירו לנו את ההתחייבויות האלה ואנחנו נטפל בזה כדי שישולמו לאנשים באופן מיידי

דוד ביטן:       אני מבקש ממנהלת הוועדה להזמין לישיבה הבאה את מנכ"ל משרד ראש הממשלה

דוד ביטן:  הפעם אני אדבר איתו ואני אדאג שהוא יבוא

דוד ביטן:      תודה רבה

דוד ביטן:  הישיבה נסתיימה